Filipe Oihanburu, mundua zeharkatu duen saltinbanki dotorea — dantzan.eus\nHemen zaude: Hasiera › Komunitatea › Puntapioa › Filipe Oihanburu, mundua zeharkatu duen saltinbanki dotorea\nHaurtzaroa Montevideo eta Parisen pasata 1939an Miarritzera itzuli zen eta euskara, euskal kultura eta abertzaletasunarekin lehen harremanak izan zituen. Dantzari eta kantari gisa lehen urratsak Olaeta taldean egin zituen; mundu gerraren azken urteetan, alemanengandik ihesi, Parisen ezkutatu behar izan zuen. Mundu osoan zehar euskal dantzetan eta balletean oinarritutako koreografiak eskaini zituen, 1945etik 1953ra Oldarra taldean zuzendari artistiko izan zen eta 1953tik aurrera, 30 urtez, Etorki taldearen zuzendaria.\nFrantziako alderdi komunistan militatu zuen, 1968an, Pragako gertakarien ondorioz, komunismoa utzi eta anarkismoranzko joera hartu zuen. Vitry-sur-Seineko kultur etxeko zuzendari lanean ere aritu zen, baita hainbat irratitan esatari eta aurkezle gisa ere. 1990eko hamarkadatik aurrera, Etorburu eta Oihamburu koruen sortzaile eta zuzendari ibili da, hainbat liburu ere idatzi ditu.\nSanta Ageda Miarritzen. Ezkerretik eskuinera, Jakes Abeberri, Filipe Oihanburu, Basterretxea, Bonnet, Alberdi, Cabanne, Prades eta Txato.\nHemen dituzue laurogei orriko elkarrizketatik jaso ditugun zenbait galdera-erantzun.\nEta Olaetako garaian, Hegoaldeko errefuxatuen ekarpena inportantea izan zen, ezta? Politika, baita kulturan ere... Arrunt. Inportantzia gaitza izan da. Bai, frantsesez erraten den bezala, à quelque chose malheur est bon. Domaia izan zen Hegoaldearentzat, baina opari bat Iparraldearentzat, gure nazionalismoarendako eta euskal kulturarendako halaber. Aitortu behar da harmonizazio ederrenak Hegoaldekoak direla, Guridi, Olaizola, Zubizarreta, Aita Donostia, Lizarrako Olazaran... denak izen handiak dira.\nYvonne Lasserre eta Filipe Oihanburu, Urruña, 1952ko urria.\nEta swing garaiak ziren... Eta nik biziki ontsa dantzatzen nuen swinga. Denek dantzatzen genuen swinga. Eta bai, baita horietan bereziki, galdetu gabe. Etxeetan egiten ziren besta horiek. Eta herexarik ez uzteko, hoteletan aterpetzea deliberatu nuen, han ez baitzidaten galderarik egiten ezta paperak galdegiten ere. Hotel anitzetan bizi izan zaiela ohartzen naiz.\nErrepika taldearen emanaldia, Filipe Oihanburu dantzan. Pariseko frontoia, 1943-06-20.\nEta dantzariak Champs-Élysée etorbidean, ikurrinarekin. Noiz gertatu zen hori? 1944an alemanak joan ziren eta 1945ean bake-garaia etorri zen. Orduan, nire dantza taldea Parisera joan zen eta han Michel d'Arcangues kausitu genuen; ordurako medailatua zen, Normandiako lehorreratzean parte harturik Légion d'honneur titulu militarra irabazi zuen, hori ez da gauza ttipia! Eta dantza emanaldi bat eman genuen Pleyel salan, eta ikusgarria finituta, deliberatu genuen gauaz Garaipen Arkura joatea. Hantxe berean desfilatu genuen Michel gurekin, bere txistuarekin eta Oldarrako txistulariekin batera, ikurrinarekin... Eta euskal ordezkaritzaraino joan ginen, sartzeko gogoarekin, baina Agirrek ez gintuen errezibitu, egia errateko.\nPariseko estreinaldiaren ondotik... Erran bezala, gure ideia zen profesional gisa aritzea, eta denek utzi zuten beren ofizioa munduan gaindi dantzatzeko. Egia erran, lehendabiziko urtea aski ondo pasatu zen, zeren eta kontratuak aski eskuzabalak baitziren eta hortik 25 presunentzat bizitzea erdietsi baikenuen. Orduan, Champs-Élyées antzokian eman genuen ikusgarria eta gero Salder's Wellsen Londresen, Holandan, Miarritzen... Eta hasi ginen munduan gaindi dantzan.\nEta zure koruan boz paregaberik? Ukan dut ahots eder bat, Olazena. Julian Olaz, Iruñeakoa. Eta kontatu ziguten 1936an fusilatzekotan izan zirela, baina zuen bozari ez zutela egin. Errepublikanoa zen, baina karlistek musika maite zuten eta hortakotz salbatu zen. Oroitzen naiz Guridiren soloarentzat "Nik deitzen nük Beñat Mardo" kantatzeko, nük hori ahoskatzeko xiberotarrez... zail izan zitzaion pamplones horri!\nAlemaniako bigarren bira, Filipe Oihanburu abesbatzaren zuzendari, 1959-08-09.\nHeriotzari pentsatzen duzu? Bai, bistan da, ez nuke nahi baitezpadakoa da, Norbaitek, ez dakit Woody Allenek edo holako batek erraten zuen, "Je veus bien mourir, mais en bonne santé". Orduan hiltzea igual zait, bertzeentzat izanen da sufrimendua, ez enetzat, baina nik sufritu gabe, otoi. Ori da izigarria, eritasuna eta sufrikarioa, eta bai, orain arte xantza ukan dut.\nFilipe Oihanburu, Biharamuneko soka-dantza. Eibar, 2012-04-21. Argazkia: Iñaki Zugasti-Dantzan CC-BY-SA\nBeraz, zure bizitzarekin konten zara? Bai, baina gibelera egiteko parada baldin banu, gizon doblea izan ordez maitatuko nuke alde bakar batean finkatzea, erran nahi baita edo euskal kulturan, hau da dantzan eta koruetan, edo Frantziako politikan. Baina ez nuke nahi bizi ukan dudan esperientzia errepikatu eta gauzak hain berduratuak sentitu.\nElkarrizketa osoa: Jakin 218. alean


(Andia-Torreko salatxo bat. Txoko batean maia, liburu batzuek gañean dituala. Beste nun nai, eserleku, alki arasa ta etxe-barruko puskak sakabanatuak. Goiza da ta leio gotiku estu batetik argia sartzen da. Ezkuta-oiala altxa aurretik Inesen abotsa entzuten da «Beotibar Gudua» kantatzen ari dala, «Laud ereskiñaz lagunduaz»).\n(Ezkuta-oiala altxatakoan Oxer eta Ines agertzen dira mai inguruan eserita, «Lizioa» ematen).\nOXER: Beotibarko eresia ando ateratzen zaizu, baiñan Aita jaunak «Laud» ereskiña ekarri bazizun musika goitarragoa ikasteko izan da. Alonso Amargarren «Kantigak» edo... Auek jotzen leia bear dezu, beatzak bere lekuan ipiñiaz.\nINES: (eskuan duan Laud mai gañean utziaz) Gaur nekaturik nago ta biar saiako naiz.\nOXER: Gogorik ez badezu, utzi zazu utzi! Ni ere lanpetua nago ta aguro joan bear bai det... Beraz, orain erderazko lezioa esaten asi zaite. (Liburu bat emanez) Ona emen A. de Lunaren «Libro de las claras y virtuosas mujeres». Ea, ozenki ta parra-parra irakurtzen didazun.\nINES: (Musin) Ez zait batere atsegin. Zailla da osoro. Naiago det beste onoko ontatik irakurri. (Mai gañean dagon beste liburu bat artuaz) Santillanaren «Serranillas»... «La vaquera de Hinojosa» (Irakurtzen asiaz) ala onoko au «Por una gentil florista de lindas flores e rosas»...\nOXER: (Iriparrez) Zu bezin polita zan noski Inestxo. Baiñan ez aaztu zu «moza lipuzcoana ez ezen» Andia-Torreko alaba zerana, ta damatxoa izaten ikasi bear dezula. Gero erregearen kortean agertzeko.\nINES: Alde batetik gogoa badaukat, baiñan zertarako? Enrique Laugarren erregea ain itsusi, sudurmotz eta ankaluze baldin bada?... Tolosan ere bada gizaseme ederragorik!\nOXER: Ala izanik ere ez dezu orrela mintza bear. Bestela, zure etxekoak, ni, Oxer batxillerrak erakutsi dizula usteko bait dute. Ta jakiña...\nINES: Ez al da bada egia Errege orrek tximu aurpegia duala?\nOXER: Ez neri orrelako galderarik egin! Gañera, Errege inguruan galai apain ta dotore asko izan oi dira. Baiñan garbi esateko, ez dezu geiegi pia bear aien limurkeriz... Jendea ezagutzen ikasi bear dezu. Eta zure ama Andre Katalin damak eman dizun liburu onek (berriz liburu au eskuratuaz) «De las claras y virtuosas mujeres» erakutsiko dizu andereño on bat izaten.\nINES: Gaztea naiz oraindik eta «lezio» hori baño musika ta dantza gustagarriago zaizkit... eta «bordon- dantzariak» ikustea. Liburua biarko utziko degu.\nOXER: Zure gogoa ala baldin bada, barkatzen dizut. Nik ere gaur zeregin asko det eta emendik joan bearra.\nINES: Atzo joan zan gure aita Jauna eta ez dakit noiz etortzekoa dan.\nOXER: Gauerako etxera bilduko dala uste det.\nINES: Ondarrabi ta Prantziako mugatik erregaliak ekarriko zizkidala egindu zidan.\nOXER: Gaurko lezioaz ez dezu saririk irabazi beintzat. Ea, biar geiago leiatzen zeran.\n(Kaletik datorren txistu ots luzea entzuten da)\nINES: Txistu otsa zan, ez al da ala?...\nOXER: (adi adi oartuaz. Bigarren aldiaz txistu-otsa entzun bedi) Bai ala da. Deia egiten didate. Nere lagunak dira! Barkatu beraz... banoa-ta. (Abituaz) Biar arte bada!\nINES: Biar arte, Jainkoak nai badu, Oxer maisu jauna! (Antzeztokia illunpean gelditzen da. Asierako Beotibar Kanta soñua entzungo da Laud ereskiñaz lagunduta berriz argitasuna egin arte Zapia altxatakoan).\n(Gaztelako Ate aurrean gaude, kale erdian. Atetik urrutira Laskoraingo zelaiak nabaitzen dira. Bertatik errege bidea dator Tolosako korreo kalera sartzen dana, atetik barrena. Atetik onuntz etxe itxura batzuek. Alkate jauna ta Gaztelako Atea zaintzen dagon Aguazilla izketan ari dira).\nALKATEA: Ez al da ezer berri ate ontan?\nAGUAZILLA: Zaarrak berri, alkate jauna.\nALKATEA: Ez al da mandazain talderik agertu, ala beste kanpotar jenderik?\nAGUAZILLA: Emendik ez da pasa baserritar jendea besterik; eta erriko langille zenbait, beti dabiltzanak. Eguraldia ona bait degu.\nALKATEA: Orregatik bada, erne egon zaite errira zeintzuek sartu ta ateratzen diran.\nAGUAZILLA: Ezin zainduko ditut nik guziak! Erri aundia da Tolosa eta bost ate ditu, jauna.\nALKATEA: Gaztelako ate au da ordea, nagusiena ta zeatzago zaindu bear dana. Ez aaztu, gañera, aldamenean dezula «Polbora-Etxea».\nAGUAZILLA: Ez jauna, ez. Ez badaki Auts berri orrek beldur ematen dit. Su artu ezkero!.. Kaxo motel! Nereak egin du!\nALKATEA: Begira bada, Kontuz! Eta ez emendik mugi! Aditzen? (Abituaz) Gero arte!\nAGUAZILLA: Beorren esanera, alkate jauna!\n(Soldadu antzera eskuaz agurturik, ate aurrean batetik bestera ibillian abitzen da, Alkatea kale barrenuntz ezkutatzen dalarik).\n(Beste aldetik Bikario jauna Joanes Zaldibia ta Santxo Yartza Aide nagusiak agertzen dira, Laskorain aldera egurasteko asmoz. Aguazillak ikusitakoan, oles! egiten die itza emanez).\nAGUAZILLA: Egun on jaunak! Badabiltzala! Beok!...\nJ. ZALDIBIA: Egun on! bai.\nS. YARTZA: Zu bazaudela, Miel-anton!\nBIKARIOA: Au atezai, San Pedroren gisan...\nAGUAZILLA: Agintzen dutenean, bearko! Bikario jauna. Txarrean, pijo!\nBIKARIOA: Mandamenduak betetzea ez da beñere gauza txarra.\nAGUAZILLA: Ala diote apaiz jaunek.\nJ. ZALDIBIA: Batzuetan, batzuetan. Ez beti.\nBIKARIOA: Jainkoaren legeko Mandamenduak esan nai nuan.\nS. YARTZA: Gure gogoko ditugunean ez beintzat.\nAGUAZILLA: Ez dago gaizki esana. Orain bezela beok pasio bat ematera joango dira. Eguraldi polita dago-ta. Emen geldirik egoteko baño obea.\nBIKARIOA: Bai, giro dago ibiltzeko ta Berrano baserriraño noa, oean gaxo dagon nagusia ikustera.\nA. KATALIN: Guk bide erdiraño lagun egingo diogu.\nAGUAZILLA: Noizko du mandoa Bikario jaunak, alperrik nekatu gabe?\nBIKARIOA: Oñez malda gora igotzeak on egiten dit. Lodiegia bait nago.\nS. YARTZA: Guk asko igo gabe «Erreten gibeletik» egingo degu itzulia. Bagoaz, bada eta urrenarte! (abituaz irurak kanporuntz)\nAGUAZILLA: Bidean arrotzik ikusten badute, onunzkoan gazti bezaidate mesedez. Bada ezbada ere...\nBIKARIOA: Zaude lasai gizona. Gu pakezkoak gaituzu. Laister arte!\nJ. ZALDIBIA: Ez egon gure zai. Arrameleko atetik sartuko gera berriz etxera.\nAGUAZILLA: Bijoaz ondotxo!\n(Aguazillak aruntz-onunzko ibilliari\ndarraio bere atezai lagintza beteaz).\nOXER: (Isilik-misilik albo kaletik azalduaz) Miel Anton!\nAGUAZILLA: (Itzuliaz izututa) Zu al ziñan!? Arraioa!\nOXER: Zer?... Atea luze-laburrean neurtzen ari al zera?\nAGUAZILLA: Neurtzen?... ezezik aspertzen pauso... ematez... Lau ordu daramazkit atesarrera au zaintzen.\nOXER: Adiskide! alperrik ari zera bada. Beste nunbait dezu gaur pesta!\nAGUAZILLA: Zer pesta ta zer jaiondo!\nOXER: Bai gizona! Arestian Arramele zubira zaldizko bat iritxi da esanez Korrejidore jauna ta Domenjon bidean datozela. Beraz auntzara joan bearko dezu.\nAGUAZILLA: Alkate jaunak oraintsu-orain emen jarraitzeko ordena eman dit bada...\nOXER: Andia Torretik nator eta an dakite gauzaren berri. Bazoazke bai lasai asko gosari txikia artzera, beldurrik gabe.\nAGUAZILLA: Ez badakizu ere baraurik nago ta pozik alde egingo nuke zerbait artzera, ni itzuli bitartean emen geldituko baziña nere tokian.\nOXER: Ori ere egingo dizut bada, lagun zahar! Ain zuzen Gaztelako korreoari itxoiten egon bearra det. Eta zerbait gertako balitz ots egingo nizuke.\nAGUAZILLA: Ortara ezkero, «Jerolimoren» tabernaraño joango natzaizu ta... esandakoa: norbait sumatu ala, egidazu dei, oiu batez bereala etorri nadin (abiatzen asiaz).\nOXER: «Zentinela» ernea nazu, ta ez da iñor ate ontatik sartuko nere baimenik gabe. Ez izan kezkarik.\nAGUAZILLA: Kezka?.. (Sabela bi eskuekin ikutuaz) Emen barruan dabilkit arra... ta pattar pizka bat edanez itotzera noakizu.\nOXER: Ederki! Bizigarri orrek on egingo dizu. Gerora eguna goibeltzen bada ere. (Aguazilla bijoa)\n(Bizpairu aldiz txistu otsak entzungo dira ta Oxerek erantzuna ematen du beatzak aoan sartuta txistu atereaz).\nOXER: (Adi-adi entzunez) Emen ditut!.. (Atetik kanpora pauso batzuek emanez) Berak dira! Sartu aurrera! Ez da zelataririk ni beste!\n(Eskubi-ezkerretik Martin Yurreamendi, beste iru gizaseme ta Peruixo sakristaua sartzen dira).\nI. GIZASEMEA: Zalditik jetxi arazita oñez dakarkite.\nII. GIZASEMEA: Zezen beltza gaiñean degu.\nIII. GIZASEMEA: San Esteban ballarakoak soldaduai andik pasatzen debekatu die.\nMARTIN Y.: Eta Gaon zauritu ta jo gabe ate ontatik Tolosara sartu araziko degu.\nOXER: Bai, gure errira diru-billa datorren ezkero emen kalean emango diogu ordaiña ta ongi etorria!\nSAKRISTAUA: Ez al litzake obe, ostera atzera bidaltzea? Jende gosea, jende asarrea da, gero!\nI. GIZASEMEA: Lepoa moztu ta kito!\nII. GIZASEMEA: Ori nai du jendeak!\nOXER: Erriak erabakiko du zer egin.\n(Kanpotik datorren gizataldearen otsa\ngero ta bertago nabari da).\nMARTIN Y.: Azken-itza Justiziak esan dezala.\nOXER: Baiñan bada ezbada gu gertu egon, armak gure esku ditugula.\nGIZASEMEAK: (Batera) Hori, hori! Goazen polbora-etxera! azta-makillak artzera! Ezpata ta matxeteak! (aldameneko etxeruntz joanez)\nOXER: Kontuz! Naspillarik gabe!\nSAKRISTAUA: Ni, esan bezela Elizara noa. (bijoa)\nMARTIN Y.: Bakoitza bere lekura.\nOXER: Korrika dakarkite gizona, uste baño lehenago!\nMARTIN Y.: Tximista egiñean!\nOXER: Gu ez gaitezen, bada, lo egon. (biok ezkutatzen dira)\n(Datorren gertakaria bizi ta giartsu joka bear da. Istillua aunditzen doa. Tanborketa gaitza jotzen dute ta jendetzaren oiu eta deadarrak pitzatzen dute ingurua).\nEmen degu Gaon! Gaon judua! Jo ta ke! Eman, il zagun! Lepo! (Eta antzeko karraziak entzun bitez) (Bat batean gizataldea, baserritar eta kaletar naasian Gaon erdian dutela atetik sarrera egiten dute, pillan. Ordurako Oxer, Yurreamendi ta beste gizasemeak bat egiñez. Guziok azta-makil, ezpata ta beste iskilluz armaturik daude. Gaon kale barrura daramakite istillu ta zalaparta tartean. Talde osoa ezkutatzen da, baiñan oiuak aunditzen doaz. Ai Ai! Ai Ene eta emakumezkoen intzirin eta deadarrak belarri-zulagarri. Azkenik danbateko batzuek eta orru sarkor bat). Il dute! Il dute!\n(Pizkana-pizkanaka istillua gutxitzen da.\nUrrutira lelo au bertso doñuz abesten dute)\n«Gonzalo Moro Tati, Tati!\nGaon judua kali, kali!».\n(Ete isiltasuna nagusitzen dalarik\nastiro oiala erortzen da).\n(Une bat itxoinda berriz Oiala altxatakoan Gertaleku berdiñean gaude baiñan arratsaldea da ta illuntzen asia. Elizako il kanpaiak dardarazten dute eguratsa).\nDIN! DAN! DAN! DIN!\nS. YARTZA: Zalaparta izugarria izan da. Ez genduen olakorik uste! Gaon juduari, lepoa moztu Alajainkoa! Tolosako Erriak larrutik pagatuko du, ta guziok izango gaituzu errudun!\nJ. ZALDIBIA: Gu?... Lenago ere gorriak ikusiak gera, ta orain ez gaituzu ez nagusi ta ez agintari, beraz... buruzagi diranok Domenjon, Alkate ta gañerakoak okerra zuzen dezatela. Ea nola zuritzen duten ezbearra Erregearen aurrean. Andia-Torreko jauna ta korrejidorea etorriak omen dira-ta.\nS. YARTZA: Lehentxeago etortzea zuten, ez zan sarrazkia gertatu izango.\nJ. ZALDIBIA: Guri zer? Ez kezkarik izan! Agintaritza ta ondasunak kendu zizkiguten. Erri xehari eskubide guziak eman dizkiote, ta gu, jakiña, baztartuak gaude, baiñan Erria, maizter ta jende arrunten pean.\nS. YARTZA: Auek baño erru audiago Oxer «Batxillerrak» Yurreamendiko semeak eta Andia-Torreko beste adiskide zenbaitek dute...\nJ. ZALDIBIA: Eta ez gutxiago Santa Mariako Bikarioak... Inguruko basa-eliza guzien amarrenaz jabetu dan ezkero, jende beartsua losintxatzen du. Bai, gaur D. Permi degu Elizaren nagusi ez ezik Erri ta kontseju guztiarena, ere!\nS. YARTZA: Alkatea oso asarre dagoala Bikariorekin jakin det.\nJ. ZALDIBIA: Berari dagokio gogor jokatzea. Ez du orain egokiera makala Justizia egiteko.\nS. YARTZA: Iltzailleak urkamendira kondena bearko dituzte. Arrokerian ondoren, negarra ta malkoak izango dira bazterretan.\nJ. ZALDIBIA: Bai!, iltzaille, su-emantzaile, estalkiñak, guziak dira gaizkille. Eta Fuero Zaharraren arabera eriotz epaia merezi dute. Gauza garbia da!\nS. YARTZA: Batzuen batzuek mendira iges egiñak izan bear dute. Guk ere, emendik alde egitea obe izango degu.\nJ. ZALDIBIA: Goazen bada. (abitzen asiaz).\nS. YARTZA: Bada ezbada ere...\nJ. ZALDIBIA: Zeren beldur dezu, gizona? Gaizkilleak arrapatuko dituzte, eroriko dira billa badoazkie. Errege, gu zapaltzen ain zorrotz izan bazan, beste oriek zigortzen ainbatekoa dan ikusiko degu.\nS. YARTZA: Tolosako erri geiena, ordea, alde dute ta istillu ederra sortu diteke berriz, gogorregi jardun ezkero. Gosea aolkari txarra bait da.\nJ. ZALDIBIA: Gu aide-nagusiok erbesteratu ta ezereztu ta gero, Gipuzkoan pake eta ugaritasuna izango omen zan...\nS. YARTZA: Etxe uts eta... Amarrandegi utsean, pakerik ez!\nJ. ZALDIBIA: Ezta eliz-gizonen artean ere... (bijoaz).\n(Andre Mantoni ta Andia-Torreko bi mirabeak)\n(Azkenekoak eskuan otar eta saskiak\nogi ta puskaz beteak daramazkite).\nA. MANTONI: (Irtzirinka) Ai ene! Nun ote da nere Peru? Au zoritzarra gurea! Ai ene! Nola biziko naiz?\nI. MIRABEA: Zoritxarra?... Gaon Juduarena! Au bai ez dala biziko! Il bait dute! Perutxo azalduko zaizu bai. Ez da galduko. Hura mendira igesi joana da!\nA. MANTONI: Egundaño ezer txarrik egiñ ez da... Bere elizako lanetatik ez zan ateratzen. Eta orain, zer jan bear det?\nII. MIRABEA: Bikario jaunak etxera etorri araziko du.\nA. MANTONI: Ta preso artzen badute. Au mixeria! ta gosea!\nII. MIRABEA: (Otarrean daramazkiten ogi ta jatenak erakutsirik) Gure etxekoandreak bidalita jatenak Arpausokalera daramazkigu. Zuretzat ere zerbait geldituko al da!\nA. MANTONI: Eskerrak bai Dama Katalin eskuzabal ta errukiorrari, bai! Bestela familia beartsu askotan, andre zahar, aur eta gaisoak egun gorriak ikusiko genituke.\nI. MIRABEA: Kalea ere gorriturik dago, baiñan isuri duten odolagatik. Nork garbitu?\nII. MIRABEA: Zauritutakoak askotxo dirala ta gorderik daudela diote. Zeintzuek ote dira? Zure gizona ez beinik bein...\nA. MANTONI: Hori badakit ikaratia da gizarajoa ta urruti ibilliko zan. Alde ortatik lasa nago.\nI. MIRABEA: Jakiña! Burrukan gazteak sartuko ziran eta ez agureak.\nA. MANTONI: Sarritan, ordea, ustegabean gerta oi dira gauzak. Eta ez dakigu, oraindik iskanbilla nun eta nola asi zan.\nII. MIRABEA: Dirudinez, Gaonek igesi egin naiean norbait ezpataz jo omen zuan. Eta gero beste guziak gañera bota zitzaizkion erasoan... kali arteraño...\nI. MIRABEA: Beste era batera entzun det nik... Oxer...\nA. MANTONI: Ez dezagun geiegi itzegin. Isillik egoteko ta kalean ez alperrik ibiltzeko agindua dago. (Norbaitzuek datozela oarturik) Begira zazute! Zuen etxekoandre Dama Katalin da-ta alabarekin!\nII. MIRABEA: Orratx! Alde egin zagun. Goazen neska! goazeman.\nI. MIRABEA: Ez gaitzala ikusi. Bada ordu erdi bat etxetik atera giñala bereala itzultzeko asmotan. Gaur ez zeukagunan kalean mutillik ikusterik! (Abiatuaz) Mendira joanak bait dira. Eta ez erromerira...\nII. MIRABEA: Ai kalezale ergela, ez bestena. Berriz ere errita izango diñagu irekin banentxabillen... (bijoaz)\nA. MANTONI: Zer ote da gazte izatea. Nik, emen gelditzea obe det. (bazter batean gelditzen da malkoak txukatuaz).\n(Kale barrendik Andre Katalin eta Maixabel alaba azaltzen dira).\nA. MANTONI: Arratsalde on! Andre Katalin eta damatxoa.\nA. KATALIN: Baita zuri ere, Mantoni.\nMAIXABEL: Zer egiten dezu emen, ain bakarrik?\nA. MANTONI: (intzirika) Zera... esne pizka baten billa atera naiz kalera... (malkoak dariela).\nA. KATALIN: Ez negarrik egin emakume!\nMAIXABEL: Lasa zaite, bai Andre Mantoni.\nA. MANTONI: Goizeko zalaparta izan dala-ta senarra igesi joan zait eta zer egin bear det nik bakarrik?\nA. KATALIN: Ez zaio ezer txarrik gertatu, emakume! Laister etorriko zaizu gizona.\nMAIXABEL: Ez zera alargun gelditu, beintzat...\nA. MANTONI: Bai ordea bizi-alargun eta aren irabazirik gabe.\nA. KATALIN: Denbora gutxirako. Beste etxe askotan, zu baño okerrago geldituko dira eta beartsuago. Beraz, zoaz len-baitlehen etxera. Ez da komeni jendea, eriotzaren ondoren, kale izkiñetan txutxu-mutxuka ibiltzea. Berriketakin ez degu ezer aurreratzen, gauzak sumintzea baizik.\nA. MANTONI: Argi-ezkilla ezkero mokaurik artzeke nago eta esne txantxilla baten billa atera naiz, Dama Katalin.\nA. KATALIN: Itzuli zaite etxera, Andre Mantoni, illundu aurretik. Eta Andia-Torreko sukaldera azaltzen bazera esneaz gañera, beste zerbait geiago ere izango da zuretzat.\nA. MANTONI: Jainkoak ordain bezaiela egiten didaten karidadea, Andre Katalin. Amaika mesede artua naiz lehenago ere beon eskuetatik. Eskarrikasko, berriz ere!\nA. KATALIN: Eskerrak Zeruko jaunari eman bear dizkiogu guziok. Ark bakarrik txuka ditzazke mundu ontako malkoak.\nA. MANTONI: (begitatik darizkion malkoak zapitxo batekin igurtziaz). Eta beok emandako malko-zapitxo onek, zure alabak neretzako josi ta bordatu zutena.\nMAIXABEL: Hori gauza utsa da. Tarteka-marteka beartsuentzat egindakoa.\nA. MANTONI: Gauza aundia, damatxoa, Ama Andre Katalinek ondo erakutsi dizutena. Orregatik Jainkoari erregutuko diot senartzat galai printzipal bat eman dezaizun... Merezi bait dezu!\nA. KATALIN: Eriotza ta ezkontza, dana, zerutik omen dator. Eta bakoitza bere garaiean. Gaur beste egitekorik badegu. Domenjon orain dator Korrejidore jaunarekin eta aien billa goaz.\nA. MANTONI: Andia-Torreko nagusi jauna egun goizean emen arkitu izan balitz, ez zan ez gerta izango zoritxarreko liskar eta Gaonen eriotza...\nA. KATALIN: Jainkoagatik! jendea paketu dedilla ta etxera biur ditezela txarragorik gerta ez dedin. Zoaz, zoaz! emendik. Gu ere bereala Torrera itzultzera goaz. (abituaz).\nA. MANTONI: Arrazoi aundia du, Dama Katalin. Bai!, Pakea eta osasuna hori da beartsuok bear deguna.\nA. KATALIN: Eta geldirik mingaiña! Berritsukeria... gutxi!\nMAIXABEL: Ezin egongo gera itzik egin gabe. Gero arte Mantoni!\nA. MANTONI: Bijoaz ondotxo!, Etxean sartuta an egongo natzaizute isil-isilik...\n(Bijoaz bakoitza bere aldetik... Illuntzen asia da ta gero ta argia gutxiago antzez-tokian... Alkate ta Aguazilla agertzen dira erriko kale bazterrak arakatzen, eskubi-ezkerrera begiratuaz).\nALKATEA: Juztizia naizen aldetik gaizkilleak arkitu ta zigortzea da nere egin bear nagusia. Eta nai ta nai ez! Korrejidorea etorri aurretik batzuen batzuek preso artu bear ditugu.\nAGUAZILLA: Gaizkilleak mendira igesi egin dutela badaki beorrek, ordea. Aien atzetik korri egiñez lertu naiz, nork arrapatu orain?...\nALKATEA: Guztiak ez dira igesi joan ez! Erri barruan gelditu dira batzuen batzuek... aundiki etxeetan eta Elizan bertan ere!\nAGUAZILLA: Ondo gordeak bearko dute... zergatik, ezen arratsalde guzian alper gaitoan miaketan nabilkizu.\nALKATEA: (Asarre) Zurea izango da, bada, errua. Atezai zeundela sortu zan iskamilla. Nere aginduen kontra sartzen utzi zenielako. (Ezpata zorrotik atereaz) Emonio!\nAGUAZILLA: (beldurrez atzeruntz egiñez) Alkate jauna! Zer egin zezakean gizon bakar batek jende-taldearen aurrean?... Oiua, deadarra! laguntza eskatu!\nALKATEA: Koldarra ez bestena! Ez nazazula geiago ernearazi... (Ezpata berriz zorroan sarturik) Ez dezagun astirik gal... Goazen Arpauso kaleruntz! Azari-kabiak an bait daude! (Abituaz).\nAGUAZILLA: Sagardotegiak esan naiko du! Goazen bada.\n(Bijoaz alde batetik eta unetxo baten ondoren beste aldamenetik BIKARIO jauna KATALIN eta Alaba sartzen diralarik)\nBIKARIOA: (alde guzietara begiratuaz) Armadun gizonak kalean dabiltzala sumatu det. Ez nuke oriekin topo egin nai\nA. KATALIN: Bai jauna, ala da. Alkate ta aguazillak kalez kale etxeak ikertzen dabiltza, Oxer ta Martin Yurremendiren billa. Nor nai preso artu nai dute naiz kulparik gabekoak ere!\nBIKARIOA: Ondo gordetzeko gaztigatu diet. Bestela alde egin dezatela. Hori esatetik nator.\nA. KATALIN: Ezkutatzen badira, ordea, beren burua salatzen dute.\nMAIXABEL: Orratx! Ezer txarrik egin ez ta...\nBIKARIOA: Nik ederki dakit hori!, baiñan olakoetan, gerta oi da iltzailleak ezin atzi dituenean, bederen, su-emantzaille ta estalkiñai atzaparra gañera botako diela.\nA. KATALIN: Orduan, ezkutatzea obe dute. Eta gu ere ez gaude ondo kalean, illuntzen ari du-eta... Limosna ta eskupeko batzuek ematetik gatoz eta esaera zaharrak dionez\nMAIXABEL: «Ai Marik... etxera, apaldu ta oiera»...\nBIKARIOA: Ondo ikasia ez da aaztutzen. Ez da komeni alkarrekin izketan ikusi gaitzaten. Ezpata-soñua nabaitzen det... (adi-adi oarturik)\nMAIXABEL: Jende sail aundia datorrela dirudi...\nA. KATALIN: Ez dezagun luza egonaldia! Goazen etxera isil-isilik.\nMAIXABEL: Bai Amatxo! (abiatuaz)\nBIKARIOA: Onoko Aita apaiz au ere badoa ere. Iskillu-soñua dirudi. Ez da hori nere bidea! Adio! bada! (bijoaz)\n(Jendearen otsa ta danborraren orrua bertaratzen ari dira. Ea illunpetatik taldea azaltzen da: Lenengo aguazil batzuek eskuan lastargi ala zuziak pizturik daramazkitela. Ondoren Korrejidore, Domenjon eta Alkatea. Gerta-leku erdira iritxirik talde guzia geldituko da Alkatea agintari kideai biziki mintzatuz gertakaria onela adieraziko die):\nALKATEA: (Lekua erakutsiaz) Emen gertatu zan Gaon doakabearen Eriotza! Korrejidore jauna!\nKORREJIDOREA: Txarkeri gaitza! Ez ahaztu Gaon Errege jaunaren ordezkaria zala. Ari egindako irain, laido ta ondamena gure D. Enrique Laugarrenari egin zaiona!\nDOMENJON: Okerrena da, nere ustez, gizona ta erregeren ordezkaria erailtzez gañera, gure aginduak oinperatu dituztela, guziok errespeta bear ditun legeak zapal-zapal egiñik gelditu dirala... Odola gure buru gañera jaurtiaz.\nKORREJIDOREA: Bai! Ez bear orrek Tolosako erriari ondorengo beltzak ekarriko dizkio. Enrique Laugarrena gure Erregearen asarrea guziok nozitu bearko dezute.\nALKATEA: Gauzak ortaraño iritxi ez zitezen alegindu nintzala danok dakite. Ez al da ala Domenjon jauna?\nDOMENJON: Bai, noski! Eta zure izenean Errege jaunari egin berri diodan bixitak ere, ez zuan beste asmorik.\nKORREJIDOREA: Ez da aski jauna! Orain gaizkille ta laguntzailleak baitu ta preso artu bear dira Justiziaren eskuetara eramanez.\nALKATEA: Ortan nabil, Korrejidore jauna, ta laister arapatuak izango diralakoan nago. Beraz, Beorren baimenez eta nere aguazillekin batera, lan ortan jarraitzera noa.\nKORREJIDOREA: Bazoazke, alkate jauna. Domenjon eta biok, bitartean Erriko itzulia egingo degu.\nALKATEA: Ez badu bada, ezer geiago agintzen, laister arte!\n(Burua makurtu ta eskuaz agurturik badoa bi aguazillek laguntzen diotela. Beste bi, lastargiak eskuan dauzkatenak, bertan gelditzen dira Korrejidore ta Domenjon jaunekin)\nDOMENJON: Errege jaunari, errezpetoz, esan nion, ta Beorri gauza bera aitortuko, jende xeha oso asaldatuta zenbillela, aspaldidanik Gaonen etorrera zala-ta. Gosearen sosegu-eza, Korrejidore jauna. Eta erantsi nai det, nere iritziz, diru-eskabide, «pedido» hori ez dala ez egoki ta ez legezko.\nKORREJIDOREA: Errege jaunaren ordezkaria erailtzea gauza zuzen eta bidezkoa izan dala adierazi nai al didazu ala?...\nDOMENJON: Nolatan esan nezake bidegabekeria hori? Ez da iñundik ere! Korrejidore jauna! Ezbearrik gerta ez zedin, zer nai iskamil eragoztearren, eta nekearen nekez, Ondarrabiruntz abitu nintzaizun... Errege jaunarengana... Eta baita adierazi ere nere barruko kezka ta beldurra. D. Enrique Laugarrenaren galdera guziai leiltasun osoz erantzun nien, nere iritzia azalduaz.\nKORREJIDOREA: Iritzia ez ezik Errege jaunari menpetasun eta morrontza zor zaio. Ta auek ukatu zaizkiola eta emen gertaturikoa jakindakoan, bat batean suminduko da, ta ez dute beorren itzok ezer balio izango.\nDOMENJON: Baditeke. Eta alde ontatik damu det ez emen gelditua. Errian dedan itzalak eragotziko zuan nere txango ta itzekin, an Erregearen aurrean lortu ez nuana.\nKORREJIDOREA: Orain, naiz baterako eta naiz besterako berandu da. Ez dago beste egitekorik, gaizkilleok, goiko ta beheko, diranak dirala, zigortzea baizik. Urkamendiaren ordua dator. Onek du itza!\nDOMENJON: Ez noski argitasuna egin arte ta erruak norenak diran ondo berezi gabe.\nKORREJIDOREA: Auzitegiak erabakiko du. Au ez da orretarako lekua. (jende taldearen otsa nabaitzen da) Jendea dator, ta gaua gañean degun ezkero babesera biltzera onena izango degu.\nDOMENJON: Andia-ko Torrea beorren etxea da, eta onratuko nau ostatutzat artzen badu. An, adiskidetik adiskidera, gure jardunaldia luzatzeko toki erosoagoa eskeñiko digute.\n(Abitzen dira, aguazil biek lastargiz inguratzen dituztela. Mutur bazetik ezkuta ala gerta-lekua illunpean gelditzen da. Urrutira leloaren oiartzuna):\n«KORREJIDOREA TATI, TATI!\nGAON JUDUA, KALI, KALI!»\n(Beste aldetik jende zalaparta urreratzen da ta pizkana argitasuna egiñez taldea agertzen da. Onen erdian Oxer eta Yurreamendi, aurretik Alkatea dutela. Aguazil biek eskuan lastargiak daramazkite ta beste eskuaz Oxer ta Yurreamendiri besotik eusten die. Alako batean, gerta-leku erdira eldutakoan azken auek besoak azkatu, lastargiak lurrera bota ta itzaltzen dituzte. Aguazillen axolakaberi ta illunpearen laguntzaz igesi egiten dute zalaparta artean.\nOiu ta deadarrak, entzun bitez: Eutsi, jo! Gogor kendu!\nAzkenik alde egiten dute atzetik Alkate ta aguazillak jarrai doazkiela. Gerta-lekua illunpe osoan gelditzen da.\nUrrutira betiko leloa):\nGAON JUDUA, KALI, KALI!».\n(Astiro-astiro OlALA erortzen da).\nBIGARREN EKITALDIAREN AMAIERA


Duintasun kit berriak eta arropak eman dizkie Hotz Oñati taldeak Aita Mari ontzikoei — Berbia\nDuintasun kit berriak eta arropak eman dizkie Hotz Oñati taldeak Aita Mari ontzikoei\nErreskate ontzia Sustapen Ministerioaren baimenaren zain dago Mediterraneora itzultzeko\nAita Mari ontziak lau hilabete eman ditu Pasaiako portuan, konponketa lanak eta eskatutako egonkortasun azterketa egiten. Orain, Sustapen edo Fomento Ministerioaren baimenaren zain dago itsasoratu eta Mediterraneora itzultzeko.\nKonponketa eta burokrazia lanekin batera, ontzia hornitzeko lanak ere egin dituzte eta horretan Hotz Oñati taldekoak lagun izan dituzte, beste behin. Lehendik zituzten duintasun kitak osatuz beste 60ren bat bidali dizkiete eta erreskatatu ditzaketen haurrentzako arropa eta oinetakoak ere bai.\nDuintasun kit hauetan arropa eta higiene beharrak betetzeko materiala jasotzen da: txandala, kamiseta, barruko arropa, eskuoihal edo toalla, edalontzia eta zerealezko barritak. Banakako poltsetan prestatzen dira, ontzira sartu orduko erreskatatutako pertsonei eman ahal izateko. Halako lehen bidalketa urtarrilean egin zuen Hotz Oñati taldeak eta martxoan bigarrena. Zoritxarrez, hortik aurrera Aita Marik erreskate lan gutxi egin ahal izan zuen Italiako gobernuak ontzia blokeatuta eduki baitzuen 49 egunez.\nUrte korapilatsua izan da 2020a Itsas Salbamendu Humanitarioa gobernuz kanpoko erakundearentzat eta Aita Marik aurreikusten zituen sei misioetatik bakarra egin ahal izan zuen, urtarrilean eta otsailean. Mediterraneoan 180 egun egiteko asmoa zuten baina 36 bakarrik egon ziren eta beste 69 egunetan portuetan atxikita eduki zuten. Misio bakar horretan 158 lagun erreskatatzea lortu zuen Aita Marik. Apirilean, Pasaiara bueltan zetozela, beste ontzi batean zihoazen 47 lagun gehiago erreskatatu zituzten eta Maltan lurreratzeko baimena ukatu ondoren Italiako gobernuaren itsasontzi batera eraman zituzten migratzaileak. Azken erreskate haren ondoren Palermon lehorreratu ziren eta Italiako gobernuak 49 egunez blokeatuta eduki zuen.\nOrain, berriro itsasoratzeko baimenaren zain daude Aita Marikoak eta migranteak erreskatatzeko guztia prest, baita Hotz Oñatik helarazitako materiala edota 200 antigeno test. Itsasoan erreskatatutakoei era honetako frogak egingo dieten lehenengo GKE izango da


Batera Gara elkartasun jaialdia ez da aurten ospatuko - Busturialdeko Hitza : Busturialdeko Hitza\nBatera Gara elkartasun jaialdia ez da aurten ospatuko\nDatorren urtera atzeratu dute Fibrosis Quistica Arnasa elkarteari laguntza emateko elkartasun festa. Hala ere, herritarrek ekimenagaz bat egin dezakete oraindik, kamisetak Internetez eskuratuz.\nGutxieneko osasun eta segurtasun bermeak betetzen ez direla eta, bertan behera geratu da Batera Gara elkartasun jaialdia: “COVID-19aren pandemiak sortutako egoera dela eta, gizartarekin konprometituta gaude. Ekimena aurrera ateratzeko ordu asko sartu ditugun arren, ezinezkoa da elkartasun jaia ospatzea gutxieneko osasun eta segurtasun bermearekin”.\nAhaleginak eta bi egin dituzte jaialdia aurrera ateratzeko, baina “atsekabe handiz” bertan behera utzi behar izan dute ekimena. Hala ere, itzuliko direla diote, Fibrosis Quistica Arnasa elkarteari merezitako laguntza emateko: “Datorren urtean bueltatuko gara, oraindik eta indar eta gogo gehiagogaz, Fibrosis Quistica Arnasa elkarteari ondo merezitako laguntza eta bultzada emateko”. Hala, euren seme-alaba, senide eta inguruko bizilagunek bizi kalitate hobea izateko egiten duten lana eskertu eta mirestu dute beste behin.\nHalaber, azken hilabeteetan ekimena antolatzeko lanetan eta laguntzen ibili dietenei ere, euren esker ona adierazi diete, “bihotzez”. Laguntzaileen borondate ona, prestutasuna eta denbora eskertu dute: “Eskerrik asko Gernika-Lumo eta inguruko herrietako ikastetxe eta ikastolei, beti gure ondoan sentitu zaituztegulako; Oxabiri beste behin ere gurekin bat egin duelako; Ehunzango talde guztiari, betiko legez, bidaide izatearren; Fibrosis Quistica Arnasa elkarteari hileotan gurekin buru-belarri lan egin duelako ekimena prestatzen; eta Gernika-Lumoko Udalari eta bestelako erakunde eta eragileei ere, eskerrik asko emondako babes eta laguntzagatik”.\nLaguntza. Datorren urtera atzeratu dute jaialdia, baina laguntzen jarraitzeko aukera dute herritarrek, elkartasun jaialdiaren kamisetak eskuratuz. Ekimenaren Facebook eta Instagram kontuetan ere aurki daiteke lotura, erreserba egin eta kamiseta eskuratzeko. Erreserba eta diru ekarpena eginda, dendan eskuratu ahalko dira kamisetak.


Bingen Zupiria: 'Kulturak presente egon behar du Espainiako Gobernuak proposatzen duen Gizarte eta Ekonomia Berreraikuntzarako Itunean' - Kultura saila - Euskadi.eus\nBingen Zupiria Kultura eta Hizkuntza Politikako sailburuak autonomia erkidegoetako kultura arloko arduradunen bideokonferentzian parte hartu du, Jose Manuel Rodriguez Uribes Espainiako Gobernuko Kultura eta Kirol ministroa buru izan dela. Sailburuak azpimarratu du beharrezkoa dela kultura presente egotea Espainiako Gobernuko presidente Pedro Sanchezek proposatutako Berreraikuntza Sozial eta Ekonomikorako Itunean, eta, aldi berean, adierazi du garrantzitsua dela Artistaren Estatutua berehala onartzea, kulturaren profesionalen egoera ahulari aurre egiteko. Zupiriak, halaber, adierazi du "edozein akordiok Estatuaren kultura eta hizkuntza aniztasuna kontuan hartu beharko" duela.\nRodríguez Uribes ministroak Kulturaren Itun handi bat sortzeko egindako proposamenari dagokionez, sailburuak proposatu du kultura Berreraikuntza Sozial eta Ekonomikorako Itunean egotea: "Nahiago genuke kultura Gizarte eta Ekonomia Berreraikuntzarako Itunaren parte izatea. Kulturak gune eta atal propioa izan beharko lukeela uste dugu, garrantzi handiagoa emango baitio ".\nBigarrenik, Artistaren Estatutua berehala onartu behar dela azpimarratu du Bingen Zupiria sailburuak. "Ikusten ari gara kulturako langile askok bizi duten egoera ahula, eta Artistaren Estatutua bultzatu behar dela uste dugu. Diputatuen Kongresuak onartu zuen, eta Espainiako Gobernuak azken bultzada ematea baino ez da falta ", adierazi du.\nEra berean, sailburuak esan du Estatu osoko edozein akordiok kontuan izan behar duela "kultura eta hizkuntza aniztasuna". Azkenik, Zupiriak esan du erabaki bat hartu behar dela, ahalik eta lasterren, uda honetan izango diren kultur ekitaldi jendetsuen inguruan.\nSailburuaren adierazpen osoak Irekian kontsulta daitezke.


Antton Tomasena: "ERREKAk Gipuzkoan erreferente sozioekonomikoa izaten jarraitu behar du" — TUlankide MONDRAGON\nAntton Tomasena: "ERREKAk Gipuzkoan erreferente sozioekonomikoa izaten jarraitu behar du"\nAntton Tomasena 2019ko urritik da ERREKAko zuzendari nagusi. Karguan ehun egun igarota, TUlankiderentzat aztertu du kooperatibaren aktualitatea, etorkizuna eta gaur egun ERREKAk merkatuan duen presentzia.\nERREKAk gaur egun 250 langile enpleatzen ditu Gipuakoan eta beste horrenbeste Euskal Herritik kanpo. Egoera osansuntsua bizi du Antzuolako kooperatibak, eta berrikuntzan zein dibertsifikazioan oinarritutako etorkizuna irudikatzen du.\nHiru negozio-unitate ditu ERREKAk gaur egun, eta oso bestelako merkatuetan zerbitzu eta produktuak eskaintzen dituzue. Nolakoa da, gaur, hiru negozio-unitate horien egoera?\nHiru negozio-unitate baditugu ere, esan daiteke lau negozio dituela gaur egun ERREKAk. Finkapenaren negozioa da aspaldikoena. Unitate honek sekulako bilakaera izan du eta ahalmen handia du produktu eta zerbitzu berriak garatzeko. Esan daiteke, gaur egun, finkapen soluzio adimentsuak eskaintzen ditugula. Oso une gozoa igarotzen ari da finkapenaren negozioa eta produktu dibertsifikazio zein eraldaketa prozesu betean aurkitzen da. Sektore eolikoan, itsasoan, komunikazio azpiegituretan, aeronautikan... pausu garrantzitsuak ematen ari gara.\nAccess Automationen ere lidertzaren bila gabiltza burubelarri. Produktuaren kate guztia kudeatzen dugu, produktutik hasi, salmenta ondorengo zerbitzu eta mantenuraino. 2019 urte amaiera oso ona izan dugu, ekonomikoki bikain, eta lidertza dugu Estatuan zein Portugalen. Mexikon, Europa Ekialdean eta Ekialde Ertainean ere bidea egiten ari gara.\nPlastics negozioan fokoa automozioan jarria dugu, gure bezeroei laguntza eskainiz haiek dauden tokian. Alegia, zerbitzuak eskaintzen dizkiegu Mexikon, Txekian eta Txinan. Moldeak diseinatzen ditugu eta pieza gero eta kritikoagoak egiten ditugu. 2019 urtea ona izan da, bereziki Mexikon.\nPertsonen mugikortasunak ere arduratzen gaitu eta arlo horretan negozio unitate berria dugu, Adom-Autonomia izenekoa. Pertsonen etxe barruko mugikortasuna kudeatzea da negozioaren helburua. Produktu eta zerbitzu berria eskainiz eraikin barneko edo eta etxe barruko mugikortasuna errazten duen produktua eskainiz.\nEdonork ERREKAn lan egitea desiatuko lukeen enpresa-mota sortzea da gure bisioa, eta horren alde egin behar dugu\nLaster hasiko zarete ERREKA 2020-2024 Plan Estrategikoa lantzen. ¿Zeintzuk dira ERREKAren erronka nagusiak epealdi estrategiko berrirako?\nProzesu estrategikoa aurreratu dugu eta laster plan berria lantzen hasiko gara. Aurrekoa 2020an amaitzen bada ere, prozesua aurreratzea erabaki dugu, oso kooperatiba bizia garelako eta etorkizunari aurre hartu nahi diogulako. Era berean, zuzendaritza taldean aldaketa asko egon dira eta sartu garenok plan estrategiko berria egitea ezinbestekoa dela deritzogu.\nErronka nagusiak honako hauek izango dira: soluzio berriak eskaintzeko negozioak digitalizatu behar ditugu, berrikuntza izan behar da gure hazkundearen palanka, kalitatezko enplegua sortzen jarraitu behar dugu, berdintasunean, euskararen bidetik... beti MONDRAGON Korporazioaren proiektu sozioekonomikoaren eredutik.\nHemendik zortzi urtera nolako organizazioa irudikatzen duzu?\nERREKAk Gipuzkoan erreferente sozioekonomikoa izaten jarraitu behar du. Baina era berean, gustatuko litzaidake etorkizunean, zortzi urteko epe hurbil-ertain horretan, ERREKA izatea edonork lan egin gurako lukeen enpresa. Edonork hemen lan egitea desiatuko lukeen enpresa sortzea da gure bisioa, eta horren alde egin behar dugu.\nZerbait gehiago gaineratu nahi duzu?\nBai, eskertu nahi diet, urte hauetan guztietan ERREKA proiektuan, lanean, aritu diren gauztiei. Haiek egindakoari esker gaude une honetan egoera osasuntsu eta onean. Ni orain hamabost urte atera nintzen ERREKAtik, eta itzuli naizenean organizazio erabat kohesionatua aurkitu dut, sekulako lan-giroarekin, eta emaitza bikainak lortzen. Enpresa arloan, negozio berrien alde egin zuten, nazioartera proiektua irekiz, eta produktu zein zerbitzuak egoera berrietara egokituz. Asmatu egin zuten apustuarekin eta estrategiarekin. Horrexegatik eskerrak eman behar dizkiegu.\nElkarrizketa, bere osotasunean, TUlankide aldizkariaren martxoko zenbakian argitaratuko da.


Eskola dantza taldea Donostiako Aste Nagusian — dantzan.eus\nHemen zaude: Hasiera › Albisteak › Eskola dantza taldea Donostiako Aste Nagusian\nEskola dantza taldea Donostiako Aste Nagusian\nHitzordua Konstituzio Enparantzan izango da, ostegunean, hilaren 19an 20:00etatik aurrera. Urtero moduan, aurten ere Eskola Dantza Taldearen emanaldiaz gozatzeko aukera izango da Donostiako Aste Nagusiaren egitarauaren barruan.\nJosetxo Fuentesen zuzendaritzapean, Eskolak Euskal Herriko dantza tradizionalak ez ezik, euskal mitologia eta usadioetan oinarritutako koreografiak ere eskeiniko ditu. Honela, Gipuzkoako dantza dotoreak eta Zuberoako Maskarada alaia taularatzeaz gain,1955eko Oleskari Zaharra operarentzat eginiko koreografia, Pablo Sorozabalen Maite abestiarentzat sortutako koreografia ezaguna edo Gernikako bonbardeaketa gogorarazten duen koreografia hunkigarria irudikatuko dira besteak beste.\nOrdu t'erdi inguru iraungo duen emanaldiaren ostean, duela egun gutxi hil zen Xabier Mendizabal Eskolako lehendakariari omenaldi bat egingo zaio. Dantzari moduan igaro zituen urteak etorriko zaizkigu burura, berak hain kuttunak zituen hainbat dantza taularatuz. Dantza taldeaz gain, Eskolako abesbatza entzuteko aukera ere izango da bertan.


ubarrutia (@ubarrutia@mastodon.eus) - Mastodon.eus\n38 Jarraitzen 18 jarraitzaile\nubarrutia (r)en bultzada\n2022(e)ko Mar 04, 09:19\nHiru eguneko entrenamendu militarra lubakietara joateko. Prest egon zintezke ikuskera politiko baten alde bizitza emateko, nahiz eta askok ez dizuten ulertuko, baina txerri aberats horien alde borrokatzeko bizitza eman behar duzu?\n18 urteko gazte hauei esan dakiekeen gauza bakarra: zuen odol tanta bat bera ere ez dute merezi, desertatu! #GerrarikEz\n2022(e)ko Mar 04, 15:50\n" #NATO is a suicide pill for #Europe and it is high time that Europe recognises that. And I think one of the by-products of this current crisis, this debacle, this tragedy, whatever you want to call it in #Ukraine, because there's nothing good about it, I mean I'm happy the #nazis are being kicked out, but this is a #human tragedy, but the one thing that could came out of this is that maybe Europe wake up that there is no #legitimate reason to continue the NATO alliance and maybe people like Macron can start putting forward this concept of a new European security framework that respects #Russia's spheres of influence"\n2022(e)ko Ots 14, 20:03\nAZALA | "Bahitu politiko gisa erabiltzen ari dira presoak, prozesu subiranista zamatzeko".\nSortuko idazkari nagusi Arkaitz Rodriguez elkarrizketatu du Lander Arbelaitzek.\nAldizkaria paperean edo PDFan jaso eta kazetaritza independentea bultza nahi baduzu, egin zaitez ARGIA jendea!\n2022(e)ko Ots 10, 08:50\nTxillardegiri ez diote Gipuzkoako Urrezko Plaka emango, Batzar Nagusiek hala erabakita https://www.argia.eus/albistea/txillardegiri-ez-diote-gipuzkoako-urrezko-plaka-emango-batzar-nagusiek-hala-erabakita\n2022(e)ko Ots 02, 06:33\nGustu baduzue, @elhuyar aldizkarirako idatzi dudan azkena:\nNonahi entzuten ari garen kriptodirua, NFTak, web3... horiei buruz, energia xahutze eta espekulazio zentzugabea besterik ez direnak\n2021(e)ko Aben 18, 19:32\n#Andoaindik atera gabe, frankistek oroigarri moduan jarritako beste gurutze handi bat dago #Belkoaingo tontorrean. Hori ere Gerra Zibila eta diktadura goraipatzen duten Euskadiko ikur eta monumentu publikoen katalogoan zerrendatua dago. Zoritxarrez horrelako asko daude oraindik gure bazterretan.\nInfo gehiago euskarazko Wikipedian:\nWikimedia #Commonseko kategoria:\n2021(e)ko Aben 18, 18:27\nKatalogo hori 2007-12-26ko 52/2007 legearen ondorioz egindako ikerlan bat da.\nLege horrek honela dio:\n"Administrazio publikoek, beren eskumenak betetzeko lanean, altxamendu militarra, Gerra Zibila eta diktadura garaiko errepresioa gogorarazten dituzten armarriak, intsigniak, plakak eta tankerako gorespen-aipamenak (nola pertsonalak, hala kolektiboak) erretiratzeko beharrezko neurriak hartuko dituzte."\nLegea onartu eta 14 urtera zergatik jarraitzen zuen hor?\n2021(e)ko Aben 18, 18:24\nEskertuko nuke lege kontuez ni baino gehiago dakien norbaitek argitzea, baina iruditzen zait #Buruntzako gurutzea Andoaingo Udalak berak eraitsi behar zuela duela urte dexente.\nGurutzea Gerra Zibila eta diktadura goraipatzen duten Euskadiko ikur eta monumentu publikoen katalogoan zerrendatua dago (222. orrian). Hemen PDFa:\nGurutze honen jatorrian 1936ko kolpe militar faxistan parte hartuz hil zirenen gorespena dagoela ondo frogatua dago.\n2021(e)ko Aben 18, 19:27\nArratsaldean #Buruntzara igo naiz eraitsitako gurutzea ikustera. Atera ditudan argazkiak #Commonsera igo ditut:\nOndoren Buruntza mendiari buruzko Euskarazko Wikipediako artikuluan gehitu ditut. Argazki hobeak badituzue ordezkatu lasai.\nCommonsen EAEn dauden (Nafarroakoak?) sinbolo frankistak biltzeko kategoria bat dago. Argazkiak badituzue igo bertara, ikur horiek ken ditzaten presioa egiteko balio dezake:\n2021(e)ko Aben 16, 14:56\nGauza kuriosoa da: EAEko Osasun saila segur aski zentzugabekeria handiagoak egiten ari da orain iaz baino. Baina Sagardui ez denez Murga bezain komikoa pentsaurrekoetan, ez du hainbesteko arreta deitzen.\n2021(e)ko Abu 11, 10:05\nAndoni Murga presoa kalean da, 25 urteren ondoren https://www.argia.eus/albistea/andoni-murga-presoa-kalean-da-25-urteren-ondoren\n2021(e)ko Abu 11, 09:05\nBidasoan itotako gaztea Abdoulaye Coulibaly zen, 18 urteko ginearra https://www.argia.eus/albistea/bidasoan-itotako-gaztea-abdoulaye-coulibaly-zen-18-urteko-ginearra\n2021(e)ko Mai 12, 12:13\nAliexpres-eko txarainek 😂 😂 😂\n2020(e)ko Abu 09, 12:38\n2020(e)ko Uzt 09, 10:50\nGipuzkoako lau obratan ez da eraikuntzako hitzarmena errespetatzen, LABek salatu duenez https://www.argia.eus/albistea/gipuzkoako-lau-obratan-ez-da-eraikuntzako-hitzarmena-errespetatzen-labek-salatu-duenez\n2020(e)ko Uzt 09, 11:05\n58 dira dagoeneko Ordiziako COVID-19 agerraldiarekin lotutako kasuak https://www.argia.eus/albistea/58-dira-dagoeneko-ordiziako-covid-19-agerraldiarekin-lotutako-kasuak\n2020(e)ko Uzt 09, 14:18\nAsier Blas politologoaren arabera azken inkestek ez dute koadratzen.\n"Mobilizaziorako motibazio gradu desberdinak daude eta pizgarri gehien dituztenak haserre daudenak edota babes soziala nahi dutenak dira".\n2020(e)ko Api 30, 05:35\nFrantziako Dei Auzitegiak ezezkoa eman dio Josu Urrutikoetxearen askatasun eskaerari https://www.argia.eus/albistea/frantziako-dei-auzitegiak-ezezkoa-eman-dio-josu-urrutikoetxea-euskal-preso-politikoaren-askatasun-eskaerari\n2020(e)ko Api 29, 12:46\nErkorekak dio egoera honetan irteneterako sarbidea premiazko eskubide bat dela.\n1995an Eusko Jaurlaritzak zuntzezko sare bat hedatu zuen Euskadi osoan zehar, eta teleko bat sortu zuen zerbitzua eskaintzeko. Guztion diruarekin.\nOrain Euskaltel saldu dute, eta guztion sarea orain gutxi batzuena da.\nHitzak eta ekintzak, beti kontrako zentzuan.


Zer eraiki nahi dugu euskal wikilariok 2030erako? Sustatu.eus - Teknofiloen albistegia\nZer eraiki nahi dugu euskal wikilariok 2030erako?\n2017-03-20 : 19:07\n#Wikimedia2030 Estrategia definitzen ari da Wikimedia, Wikipedia argitaratzen duen erakundea. Galdera sakona da: "Zer da mugimendu gisa lortu edo eraiki nahi duguna 2030erako?". #Wikimedia2030 prozesuak hainbat atal ditu, eta laster Berlinera joango dira bi euskal wikilari guztion artean adosten duguna defendatzera. Zure iritzia ere nahi dugu.\n16 urtez Wikilariok lan egin dugu, elkarrekin, gizateriaren historian eraiki den jakintza librearen iturririk handiena eraikitzeko. Gaur egun webgune talde bat baino zerbait gehiago gara. Mugimendu bat gara, baloreekin eta helburu indartsu batekin: mundu bat non gizaki bakoitzak, libreki, jakintza guztiaren batura parteka dezakeen. Mugimendu gisa eztabaida bat hasi dugu etorkizuneko munduan Wikimediak izan behar duen paperari buruz. Eztabaidan parte hartzera gonbidatzen zaitugu.\nGuztion artean adosten duguna, ondoren, Berlinen izango den bilera orokorrera eramango dugu. Gure helburua, mugimendu gisa 2030. urterako bidean guztiok inspiratu eta konprometituko gaituen norabide bat identifikatzea da. Honek lagunduko digu antolakuntza hobetzen eta mugimenduaren barneko jarduerak lehenesten. Helburua nahikoa malgua izan behar da denboran aurrera joan ahala oraindik gaurkotasunezkoa izateko.\nHonako hau da erantzun nahi dugun galdera handia: Zer da mugimendu gisa eraiki nahi duguna hurrengo 15 urteotan?\nZure iritzia ere nahi dugu. Parte hartu hemen.\nEuskal wikilarien aldetik, eztabaida zazpi galderen arabera antolatuko dugu:\nGure leloa "munduko jakintza guztia mundu guztiarentzat eskuragarri" jartzea esaten du. Zer hartu beharko genuke kontuan hau lortzeko?


Cambrin - Wikipedia, entziklopedia askea.\nPhilippe DRUMEZ (2014-2020)\n50° 30′ 41″ N, 2° 44′ 32″ E / 50.511388888889°N,2.7422222222222°E / 50.511388888889; 2.7422222222222Koordenatuak: 50° 30′ 41″ N, 2° 44′ 32″ E / 50.511388888889°N,2.7422222222222°E / 50.511388888889; 2.7422222222222\nCuinchy, Noyelles-lès-Vermelles, Vermelles eta Annequin\nCambrin Frantziako udalerria da, Pas-de-Calais departamenduan dagoena, Hauts-de-France eskualdean. 2013an 1.003 biztanle zituen.\n2007an Cambrin udalerrian erroldatutako biztanleak 1.003 ziren. Familiak 346 ziren, horien artean 69 pertsona bakarrekoak ziren (24 bakarrik bizi ziren gizonak eta 45 bakarrik bizi ziren emakumeak), 114 seme-alabarik gabeko familiak ziren, 147 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 372 etxebizitza zeuden, 360 familiaren etxebizitza nagusia ziren, 4 bigarren erresidentzia ziren eta 7 hutsik zeuden. 350 etxeak ziren eta 21 apartamentuak ziren. 360 etxebizitza nagusietatik 263 bere jabearen bizilekua ziren, 92 alokairuan okupaturik zeuden eta 5 doan lagata zeuden; 1ek gela bat zuen, 14 etxek bi zituzten, 42 etxek hiru zituzten, 90 etxek lau zituzten eta 213 etxek bost zituzten. 300 etxek euren parking plaza propioa zuten azpian. 155 etxetan ibilgailu bat zegoen eta 150 etxetan bat baino gehiago zituzten.\nCambrin udalerriko biztanleria-piramidea 2009an .\n2007an lan egiteko adina zuten pertsonak 657 ziren, horien artean 453 aktiboak ziren eta 204 inaktiboak ziren. 453 pertsona aktiboetatik 389 lanean zeuden (225 gizon eta 164 emakume) eta 65 langabezian zeuden (32 gizon eta 33 emakume). 204 pertsona inaktiboetatik 48 erretiraturik zeuden, 84 ikasten zeuden eta 72 "bestelako inaktibo" gisa sailkaturik zeuden.\n2009an Cambrin udalerrian 370 unitate fiskal zeuden, 951,5 pertsonek osaturik. Pertsona bakoitzeko diru-sarrera fiskalaren mediana urteko 17.047 euro zen.\n2007an zeuden 39 komertzioetatik, 6 janari enpresak ziren, 1 bestelako produktu industrialen fabrikazioko enpresa zen, 6 eraikuntza enpresak ziren, 11 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 2 higiezinen enpresak ziren, 3 zerbitzu enpresak ziren, 6 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 posta bulegoa zen, 1 funeraria, 1 ibilgailuen konpontzeko eta nekazaritza tresnetako lantokia, 2 zurginak, 2 iturginak eta 1 ile apaindegia.\n2000. urtean Cambrin udalerrian 3 nekazaritza-ustiategi zeuden.\nAnnequin (1,3 km)\nCuinchy (1,3 km)\nVermelles (2,4 km)\nNoyelles-lès-Vermelles (2,4 km)\nGivenchy-lès-la-Bassée (2,5 km)\nAuchy-les-Mines (3,3 km)\nFestubert (3,8 km)\nWikimedia Commonsen badira fitxategi gehiago, gai hau dutenak: Cambrin\nOrriaren azken aldaketa: 10 otsaila 2019, 17:08.


Merkataritza eta Industria Ganbarako bozak: Andre Garretarena zerrenda bakarra | Ekonomia | KAZETA\nMerkataritza eta Industria Ganbarako bozak: Andre Garretarena zerrenda bakarra\nBaiona Euskal Herriko Merkataritza eta Industria Ganbarako hauteskundeak urriaren 27tik azaroaren 9ra iraganen dira. 19.956 pertsonek dute bozkatzeko parada, kasu honetan, zerrenda bakarra izanen delarik, hots, egun presidente den Andre Garretarena.\nAndre Garreta, Catherine Errecartekin batera, artxiboko irudi batean. © Guillaume FAUVEAU\nBost urterik behin berritzen ditu bere biltzar nagusia eta bulegoa Baiona Euskal Herriko Merkataritza eta Industria Ganbarak (CCI). Aurten, urriaren 27tik azaroaren 9ra iraganen dira aldaketa hori gertatzeko bozak. Euskal Herrian finkaturiko 25.000 enpresen ordezkari diren 19.956 bozkatzaileek 36 pertsona hautatu beharko dituzte, guziak ere Andre Garreta egungo presidentearen zerrendakoak, ez baita besterik aurkeztu.\nHautagaitzetarako posibilitatea irailaren 30ean hetsi zen eta Franck Lavieille CCIren zuzendari nagusiaren erranetan, «batasun sakratua» lortua da. 2016an Andre Garretaren zerrenda Lantegiak eta enpresa ttipi zein ertainen konfederazioaren (CPME) aitzinean lehiatu zen.\n«Euskal Herriarentzat berri ona da zerrenda bakar bat ukaitea, Andre Garretak jakin izan du MEDEF, CPME eta Lantegiak biltzen, terrenoan egin lanagatik eta adibidez, enpresen fiskalitatean lortu akordioengatik. Honek ez du erran nahi bozkatu behar ez denik, kontrakoa, xuri izanik ere, bozkatu behar da. Boz hau garrantzitsua da gure lurraldearentzat soilik CCI bat atxikitzeko», berretsi du zuzendariak. Ondoko hamar egunetan Garretak bere ekintza plana aurkeztuko duela espero da. «Enpresaren alde jokatu» (Agir pour l’entreprise) zerrenda ikusgai da CCIren web atarian.\nLehen aldia izanen da bozketa elektronikoki eginen dena eta itzuli bakarrean jokatuko da, guttieneko parte hartze mugarik gabe. Boz bat aski litzateke Andre Garreta berriz hautatua izan dadin. Orotara, 36 enpresaburu hautatu ondotik, hautetsi hauek hiru sektore nagusitan banatuak izanen dira. Zortzi industriaren arloan, hamabi merkataritzan eta beste hamasei zerbitzuetan. Kontaketa azaroaren 10ean eginen da eta hautetsi berrien kargu hartzea berriz, azaroaren 26an. Horien artean hamalauk (zazpi titular eta zazpi ordezko) Euskal Herriko CCI ordezkatuko dute Akitania Berriko eskualdeko CCIn. 2016an baino bi gehiago.\n«Bozkatzaile kopurua nabarmen emendatu da, beraz, parte hartze tasa apalduko da 2021ean, baina CCI- enpresetako nagusiengan duen eragina oroitu behar da. Eguneroko laguntzan eragin zehatz bat da. CCIk tokiko aktoreen aitzinean enpresak ordezkatzen eta defendatzen ditu. Lan garrantzitsua da», berretsi du.\nAzken «pisatze ekonomikoaren» arabera, lurraldearen baitako enpresa zein langile kopuru eta enpresen kotizazioen ekonomikoen heinaren araberako errolda ekonomikoan, Euskal Herriko CCI seigarren lekuan da Akitania Berrian. Bere kideen kasik %97 hamar langilez azpiko enpresak dira.


LABek Elorrioko Andoni presoaren egoera salatzeko antolatutako Elkartasun Martxarekin bat egiten du | LAB SINDIKATUA\nEkintza Politikoa LABek Elorrioko Andoni presoaren egoera salatzeko antolatutako Elkartasun Martxarekin bat egiten du\nLABek Elorrioko Andoni presoaren egoera salatzeko antolatutako Elkartasun Martxarekin bat egiten du\nAndoni 2010eko martxoan atxilotu zuten Portugalen eta, egun, Monsantoko (Lisboa) espetxean dago, etxetik 870 kilometrotara. Monsantokoa espetxe militarra da eta, Guantanamon antzera, buzo marroi batekin ibili behar da. Gainera, ez dauka lagunen bisitarik eta, alabekin aurrez aurrekoak (kristalik gabe) urtean behin baino ez ditu.\nHori gutxi ez, eta egunean 2 orduz bakarrik atera daiteke patiora. Hori guztia kontuan edukita, Andoniren lagun eta senideek Elkartasun Martxa deitu dute Monsantora asteburu honetarako, apirilaren 25ean, ostirala, atera eta larunbatean bueltatzeko. Durangaldeko LABetik bat egiten dugu deialdi honekin eta durangaldeako langile guztiak deitzen ditugu Elkartasun Martxa horretan parte hartzera.\nArgi baitaukagu, guztion elkartasuna eta konpromisoa behar beharrezkoak direla egungo espetxe politikak aldatzeko. Are gehiago, gogor salatu beharra dugu ez datozela inondik inora bat, egun Euskal Herrian egiten ari den prozesua eta Espainia, Frantzia eta Portugalek Euskal Presoen eta haien senideen aurka indarrean mantzentzen duten espetxe politika.\nBukatzeko, gure besarkada eta indar osoa helarazi nahi dizkiogu bai Andoniri, zein haren senide eta laguneei ere. Horregatik, ostiral honetarako -hileko azken ostirala- kontzentrazioa deitu dugu Elorrion 12:00tatik 12:30tara, herriko sarrerako errotondan (San Agustinen). LELOAK: Barriro gertatu ez daitten! Euskal Preso eta iheslariak etxera! Jando alarma gorria! Espetxe politika hiltzaileari STOP!


"Plastikoa behin sortuta ez da inoiz desagertuko" - Ikaztegieta - Tolosaldeko ataria\n"Plastikoa behin sortuta ez da inoiz desagertuko"\nEneritz Maiz Etxarri 2019-11-06 19:59\nIkaztegietako Kulturaldiaren barruan 'Nola bizi hondakinik sortu gabe' hitzaldia eskainiko du, etzi, Portugalen bizi den ikaztegietarrak.\nPorton bizi da Maddalen Diaz (Ikaztegieta, 1991). Ingurugiro zientziak ikasi zituen, eta masterra egitera joan zen Portugalera. Aurten, beka batekin Indonesian izan da, eta Balin aritu da lanean. Etzi, sorterrira itzuliko da, Nola bizi hondakinik sortu gabehitzaldia, 19:30ean, eskaintzeko.\nPosible da hondakinik sortu gabe bizitzea?\nBai, edo behintzat askoz gutxiago sortuz bizitzea posible da. Orain dela urte batzuk Zero Waste mugimendua sortu zen, eta mugimendu horren bultzatzaileek erakusten dute urtean nola bizi diren zabor gutxi-gutxi eginda. Hain gutxi sortzen dute, ontzi batean sartzen zaiela. Denok ez daukagu beraiek bezala bizi beharrik, baina pauso batzuk jarraituz askoz hondakin gutxiago sortu dezakegu.\nZer jasoko du hitzaldira doanak?\nLehenik eta behin datuak emango ditut, eta hondakinen arloan nola gauden bai Euskal Herrian eta baita munduan ere. Hondakinen arazoari buruz hitz egingo dut, eta errauskailuari buruz ere hitz egin nahiko nuke, hori ez delako bidea. Eta batez ere, jendeari iruditzen zaio birziklatuz gero dena egina dagoela, eta uste hori apurtu nahi dut. Ez dela egia erakutsi nahi dut. Birziklatzea ondo dago, baina ez da nahikoa. Eta erakutsi nahi dut zein pauso emanda bizitzen zaren hondakin gutxiago sortuz.\nBadakizu gutxi gorabehera zenbat hondakin sortzen duen pertsona bakoitzak?\nLekuaren arabera asko aldatzen da. Ikaztegietan, esaterako, atez atekoa dugu eta nahiko ondo gaude. %80a birziklatzen da, kontua da, birziklatzen dela uste dugun plastikoaren zati handi bat ez dela birziklatzen. Guk uzten dugu edukiontzi horian, eta gero, ez dakigu zer gertatzen den. Ematen du birziklatzen dela, baina mundu mailan ikusten baldin badugu, plastikoaren %5a baino ez da birziklatzen, eta ez da bideragarria.\nAhaztu egiten gara hondakinez?\nBai, hori da, eta hori birziklatzen dugunon artean. Uste dugu edukiontzi horian utzi eta magia egingo dutela, eraginik sortu gabe birziklatuz, eta arazoa hor bukatu dela. Hori ez da pasatzen. Oso plastiko gutxi dira birziklatzen direnak, eta jateko edukiontziei dagokienez, ezin da %100a birziklatu, zeren ez da segurua. Jakia badu barruan, plastiko hori ez da garbia, eta birziklatutako plastiko horrek toxikoak ditu. Beraz, ezin dugu %100ean birziklatutako plastiko hori erabili, orduan, beti egon behar dugu plastiko gehiago produzitzen.\nHondakinak ez sortzeko zein izan daitezke gakoak?\nGako asko daude. Hasteko, adibidez, beti eramatea zurekin kristalezko edo aluminiozko ur botila bat. Erosketak egiterakoan edukiontzirik gabeko dendetara joan zure poltsarekin eta kristalezko ontziekin.\nErosketak egiteko supermerkatu handietara joateko ohitura oso zabaldua dago. Horietan posible da?\nBai, normalean gauza gehienak plastiko edo bestelako edukiontzietan daude. Baina bizimodu honekin hastean, gauzak beste era batera ikusten hasten zara. Adibidez, ni plastikorik gabe dauden produktuek erakartzen naute. Supermerkatuetara joatean, nahiz eta gutxiago izan, beti aurkitzen ditut produktuak eta horiekin konformatzen naiz.\nDenda txikiak izan daitezke aukera?\nAukera gehiago dago denda txikietan. Mugimendua edo bizitzeko era hau geroz eta jende gehiagorengana iristen ari da, eta orain hasi dira supermerkatu eta denda handiak ere aukera hori ematen. Nik nahiago dut denda txikietara edota merkatuetara joatea.\nGizarteak aldaketa handia eman beharko du, ezta?\nBai, nahiz eta jendea hasi den, eta geroz eta gehiago entzuten den plastikoari buruz hizketan. Badirudi jendea ari dela kontzientzia hartzen, baina iruditzen zaigu birziklatuta nahikoa egiten dela, eta jendeak konturatu beharko luke hori ez dela egia. Oso zaila da birziklatzea, eta kasu askotan, ez da bideragarria eta oso garesti ateratzen zaie enpresei. Maiz, erraustegian edota zabortegi batean amaitzen dute plastikoek. Edo bestela naturan, ihes egiten dutelako. Nonahi dago plastikoa, tamalez.\nErraustegia ez dela bidea diozu.\nErraustegiarena ez da bidea, nahiz eta hori saldu nahi diguten. Erraustegiak erre egiten du eta karbono dioxidoa isurtzen du ingurumenera. Horrez gain, ematen du erre eta gero hondakinak desagertu egiten direla, eta hori ez da egia. Bolumena da gutxitzen dutena. Errautsak geratzen dira, eta errauts horiek zaborra dira. Eta baliabideak erreta behin betirako galduta daude. Inondik inora ez da erraustegiarena bide ekologiko bat.\nZein izango litzateke bizi estilo eredugarriena?\nEredugarriena esatea zaila da, baina argi dagoena da kontsumoa gutxitu behar dugula. Gaur egun egiten dugun moduan, geroz eta gehiago kontsumitzen jarraitzea ezinezkoa da. Gutxiago kontsumitu behar dugu, bertako produktuak izan daitezela, bilgarririk gabeak, eta ahalik eta gehien, plastikoa saihestuz.\nKontzientziazio lan handia egin beharra dago.\nBai. Jendeari ahaztu egiten zaio, edo ez du begiratu nahi edo ez du ikusi nahi arazoa hor dagoela. Jendea ez dago prest aldaketak egiteko bere bizitzan. Jendeari erosotasuna asko gustatzen zaio. Nik uste dut jendea kontzientziatuago egongo balitz, pauso gehiago emango lituzketela.\nAsko hitz egin duzu plastikoaz, baina plastikoaz gain bada hondakinik.\nBai. Baina bizi eredu honek plastikoa du etsai nagusi. Guk ez dugu nahi plastikoa beste material batekin ordezkatzea, hau da, papera edo kristalarekin. Material guztiek dute eragina. Plastikoa paperarekin ordezkatuko bagenu, papera zuhaitzetatik dator, eta bere prozesuan energia eta ura behar ditu. Ingurugiroan denek dute eragina, nahiz eta plastikoa den arriskutsuena. Plastikoa behin sortuta ez da inoiz desagertuko. Beti zati txikiagoetan bihurtuko da, eta momentu batean ikusezina izango da, baina ez du esan nahi ez dagoenik. Hor egongo da eta kutsatzen jarraituko du betirako.\nAzken urteetan egin du gainezka ?\nAzken urteetan kontzientzia dago handiagoa, baina hala ere, urtetik urtera geroz eta gehiago produzitzen da. Egia da gero eta gehiago ikusten ditugula hondartzak plastikoz beteta edo animaliak plastikoz itota...\nZero Waste mugimendua ere aipatu duzu.\nMugimendu horren bueltan nabil hemen Portugalen. Mugimendu hori izan zen horrela bizitzeko hautua egitera eraman ninduena. Modan dago egun, baina nik ez dut esan nahi moda horri jarraitzeko. Modak joan eta etorri egiten direnak dira. Bizitzeko era kontziente bat da, eta hori da hitzaldian azaldu nahi dudana. Ezin dugu horrenbeste zabor egiten jarraitu. Gainezka egin dugu.\nPortugalen bizi zara. Nolatan?\nMasterra egitera etorri nintzen. Euskal Herrian ez nituen baldintza onak aurkitzen, eta hemen egitea erabaki nuen. Gero hemen lanean hasi eta...\nZer moduz bizitzen da?\nOndo. Porton bizi naiz, hiri handi batean. Dibertigarria da, baina egia esan Euskal Herriarekin konparatuta oso gaizki kobratzen da. Pobrezia handia dago.\nIndonesiatik itzuli berri naiz, eta nire etorkizunarekin zer egin erabakitzen ari naiz.\nAurten Indonesian izan zara. Zer dela eta?\nEusko Jaurlaritzak 30 urte azpikoentzat beka batzuk ditu munduko edozein tokitan praktikak egiteko. Balira joatea egokitu zitzaidan ingurumenarekin lan egiten duen fundazio batera. Denetik egin behar izan dut. Ikerketak, esaterako, hondakinen kudeaketan Bali uhartean zein arazo dauden; haurrak etortzen ziren, eta bizitza iraunkorrago bat nola izan azaltzen genien. Hondakin asko dute eta kontzientzia gutxi. Jan eta lurrera botatzen jarraitzen dute platano orriekin egiten zuten moduan. Ez dakite plastikoa ez dela desagertzen. Plastikoa edonon dago. Ez dute beste aukerarik, edo lurrera botatzen dute edo erre egiten dute etxe aurrean.\n"Bizitza eredu honek plastikoa du etsai nagusia"\nEneritz Maiz Etxarri 2019 aza 06 Ikaztegieta\nIkaztegietako Kulturaldiaren barruan, ‘Nola bizi hondakinik sortu gabe’ hitzaldia eskainiko du, etzi, Porton bizi den Maddalen Di...


About: Maria Elisabet Portugalgoa\nMaria Elisabet Portugalgoa edo Maria Elisabet Bragançakoa (gaztelaniaz: María Isabel de Braganza, portugesez: Maria Isabel de Bragança; Sintra, 1797ko maiatzaren 19a - Madril, 1818ko abenduaren 26a) Espainiako erregina ezkontidea izan zen. Portugalgo Joan VI.aren eta Borboiko Karlotaren alaba. Espainiako Fernando VII.arekin ezkondu zen. Prado museoa sortu zuen. Jornalarien alde egin zuen, eta eraikuntza publikoak egiteko bitartekoak jarri zituen.\nMaria Elisabet Portugalgoa edo Maria Elisabet Bragançakoa (gaztelaniaz: María Isabel de Braganza, portugesez: Maria Isabel de Bragança; Sintra, 1797ko maiatzaren 19a - Madril, 1818ko abenduaren 26a) Espainiako erregina ezkontidea izan zen. Portugalgo Joan VI.aren eta Borboiko Karlotaren alaba. Espainiako Fernando VII.arekin ezkondu zen. Prado museoa sortu zuen. Jornalarien alde egin zuen, eta eraikuntza publikoak egiteko bitartekoak jarri zituen. (eu)\nMaria Isabel of Braganza.jpg\nJoanes VI.a Portugalgoa Karlota Joakina Espainiakoa\nMaria Elisabet Portugalgoa (eu)\ndbr:Maria Elisabet Portugalgoa\nwikidata:Maria Elisabet Portugalgoa\ndbpedia-cs:Maria Elisabet Portugalgoa\ndbpedia-de:Maria Elisabet Portugalgoa\ndbpedia-el:Maria Elisabet Portugalgoa\ndbpedia-es:Maria Elisabet Portugalgoa\ndbpedia-fr:Maria Elisabet Portugalgoa\ndbpedia-it:Maria Elisabet Portugalgoa\ndbpedia-ja:Maria Elisabet Portugalgoa\ndbpedia-ko:Maria Elisabet Portugalgoa\ndbpedia-nl:Maria Elisabet Portugalgoa\ndbpedia-pl:Maria Elisabet Portugalgoa\ndbpedia-pt:Maria Elisabet Portugalgoa\ndbpedia-wikidata:Maria Elisabet Portugalgoa


ELAk funtsezko zerbitzua eskaintzen duen Bizkaibus berrantolatzeko eskatzen du kalitatezko zerbitzua eman dezan — ELA Sindikatua\nELAk funtsezko zerbitzua eskaintzen duen Bizkaibus berrantolatzeko eskatzen du kalitatezko zerbitzua eman dezan\nELAk funtsezko zerbitzua eskaintzen duen Bizkaibus berrantolatzeko eskatzen du kalitatezko zerbitzua eman dezan ELAk salatu du ez dagoela protokolorik zerbitzua egoera berrira egokitzeko, edukierari eta distantziei dagokienez. Gainera, Aldundia eta azpikontratak murrizketak egiten ari dira garbitasunaren arloan. Bestalde, garraioko diputatuari bilerak egiteko eskatu arren, ez du orain arte erantzun. https://www.ela.eus/eu/gizalan/albisteak/elak-funtsezko-zerbitzua-eskaintzen-duen-bizkaibus-berrantolatzeko-eskatzen-du-kalitatezko-zerbitzua-eman-dezan https://www.ela.eus/eu/gizalan/albisteak/elak-funtsezko-zerbitzua-eskaintzen-duen-bizkaibus-berrantolatzeko-eskatzen-du-kalitatezko-zerbitzua-eman-dezan/@@download/image/400016900142_241741.jpg\nELAk salatu du ez dagoela protokolorik zerbitzua egoera berrira egokitzeko, edukierari eta distantziei dagokienez. Gainera, Aldundia eta azpikontratak murrizketak egiten ari dira garbitasunaren arloan. Bestalde, garraioko diputatuari bilerak egiteko eskatu arren, ez du orain arte erantzun.\nPandemia hasi zenetik, agerian geratu da funtsezko garraio-zerbitzu hori, Bizkaibus, enpresa pribatu batzuen esku dagoela, eta azpikontrata horiek etekinak eurrez lortzen dituztela urtero diru-kutxa publikoetatik. Testuinguru horretan, azpikontrata horiek ez dute zalantzarik izan langileen eta erabiltzaileen segurtasuna eta osasuna bigarren mailan jartzeko. Langileen kasuan, haiek azpimarratu behar izan dute gelak eta maskarak eduki behar direla, baita aurreko sarbidea desgaitu behar dela ere; eta orain, aurreko atea berriz ireki behar bada, isolamendu-sistemak instalatzeko eskatu behar izan dute. Enpresek, aldiz, NBE/EPIak ahal diren gutxienak banatu dituzte, eskuak garbitzeko likidoa ere zikoizkeriaz eskaini dute eta lanpostua garbitu gabe utzi dute. Eta Bizkaiko Foru Aldundiak, bere aldetik, egunean zehar hainbat aldiz egiten zen desinfekzioa kendu du, eta linea batzuetan gertatzen den masifikazioa erlatibizatzen du. Irailean masifikazio hori are nabariagoa izango da, eta segurtasun-distantzia ezin izango da gorde, eta beraz ez dugu izango COVIDaren transmisio-arriskua gutxiagotzeko desinfekzio-zerbitzurik.\nMozkin ugariak lortzen dituzten enpresek kudeatzen dute Bizkaibus, eta mozkin horiek Bizkaiko herritarrei zerbitzu hobea ematera bideratu beharko lirateke. Bizkaibuseko loteen artean bakar bat kudeatzen du Euskotrenek, kudeaketa-ereduaren aurretik doan sozietate publiko horrek. Testuinguru horretan ELAk exijitzen dio administrazioari kontrol zehatzagoa egiteko, Bizkaibusera doazen aurrekontu-partiden gainean, espekulaziorik ez baimentzeko, eta oraingo egoera honetan enpresa multinazional horiek beren irabaziak ugaltzerik ez izateko. Hori gertatzen ari da, hain zuzen, Ezkerraldea-Meatzaldea Busa edo Busturialdea- LeaArtibai Busa daramatzaten enpresen kasuan, ALSA taldearen ardurapean. Horietan lanaldiaren zati bat kendu nahi diete langileei, baina aldi berean funts publiko guztiak jasotzen dituzte, irabaziak handitzeko helburu bakarrarekin.\nELAk Bizkaiko Foru Aldundiari kalitatezko zerbitzu publiko bat eskatzen dio, eta baita ere gehiago ez pribatizatzeko, ez Bizkaibus zerbitzua bera, ezta harekin loturiko jarduerak ere, esate baterako, tailerrak edo mantentze-lanak, funtsezkoak baitira zerbitzu horren segurtasunerako. Halaber, zerbitzu hori ematen duten enpresen gainean kontrol handiagoa eskatzen du; eta ahal den guztietan kudeaketa publikoa egitea, funtsezko zerbitzua baita.


Beatriz Casado, Brasilgo Florestan Fernandes Eskola Nazionala | Gaitzerdi\nHasiera » Herri mugimenduak » Beatriz Casado, Brasilgo Florestan Fernandes Eskola Nazionala\nJoxemi Zumalabek antolatutako Jakintza A(u)nitz Jardunaldiek “Herri borrokak, ezagutza emantzipatzaileak eta formazio politikoa” izan zuten ardatz. Hauen barruan, ekainaren 6 goizean “Formazio politiko feminista eta nekazaritza arlokoa” landu zuten. Horretarako, Paula del Cid-ek (Guatemalako La Cuerda kolektiboko kidea) Guatemalako Formazio Politiko Feministaren eskola azaldu zuen, eta Beatriz Casado-k (Lurrik Gabeko Landa Langileen Mugimenduaren elkartasun taldeko eta Hegoak Institutoko kidea) Brasilgo Florestan Fernandes Eskola Nazionala.\n10 urte daramatza Florestan Fernandes Eskola Nazionalak, eta 30 Lurrik Gabeko Landa Langileen Mugimenduak (MST). Esperientziatik sortzen da, badu zergati eta zertarako bat. Lurrik Gabekoen Mugimenduen borrokatik sortzen da, mugimendu horren zerbitzura. Formazio politikoa estrategiaren zerbitzura dago, erreminta bat da posible egiteko helburu estrategikoak gauzatzea.\nMSTren estrategia nagusia lurren okupazioa da. Kanpamendua ezartzen den prozesua da intentsuena, eta kanpamenduarekin batera jartzen dira martxan formazio prozesuak: aldi berean, eta ez ondoren. Mugimendua antolatzen den leku guztietan jartzen da martxan formazioa. Ikastaroak ere MSTren antolakuntza bera du, horrela aldi berean formatzen da mugimendurako. Formazio politikoa eraldaketaren parte izan behar da, teoria eta praxia beti martxan jarriz, eta errealitatea eraldatzeko, lortu nahi den horren arabera barne antolakuntza eraldatuz. Eraldaketa egiteko subjektua kolektiboa da, eraldaketa oro kolektiboan egin behar da. Eta subjektu pedagogikoa ere mugimendua da.\nOfiziala da eta 25.000 ikasletik gora hartu ditu jada\nBadira ikastaro internazionalistak, eta badira kurtso formalak, Brasilgo 40 unibertsitate baino gehiagorekin adostuak, graduondokoak eta masterrak eskaintzeko. 25.000 pertsonatik gora pasa dira kurtso latino-internazionalistetan.\n“Hezitzaileen hezitzaile” ikastaroan trebatzen dira mugimenduetako jendeak, ondoren horiek beraiek euren mugimenduko formazioa antolatu dezaten. Gizon eta emakumeen parte hartzea nahiko orekatua da.\nEskola: Giroa eta tempoak\nEz du “eskola” hitza entzunda burura datorkigunarekin zerikusirik. Koordinazio politiko pedagogikora lantalde bat dago: 40 kideko brigada militante batek osatua, eta berauek 2 urtez eskolan bizitzen dira. Lantaldetan antolatzen dira, eta ikasleak gonbidatzen dira lantalde hauetan parte hartzera.\nEskola ikas giro gisa definitzen da. Eskolan hasten garenean, bizitzen hasten gara lantzen ari garena. Eskolan egiten den guztiak du intentzio formatzaile bat. Ikasgela bakoitzak du bere antolaketa pedagogiko politikoa. Gainera prozesuak akonpainatu egin behar dira, alegia koordinazio politiko pedagogikoko kideek ikasle taldeari laguntzen diote ikaskuntza prozesua irakurtzen eta aldaketak egiten.\nBadira eguneroko denborak eta asterokoak. Badira denbora zehatzak gauza bakoitzerako. Horrela, zure denbora eta denbora kolektiboa antolatzen laguntzen dizute. Horrek esan nahi du zuk egiten duzunak eragina duela taldean eta taldeak egiten duenak zugan. Laguntzen dizu ulertzen eskola ez dela ikasteko lekua bakarrik, atzean dagoena formazio humanoa dagoela, eta horretarako dimentsio horiek denak (ondoko puntuan azaltzen direnak) landu behar dituzula eta lantzeko estrategiak pentsatu behar dituzula.\nDimentsioak: Badira sei dimentsio, elkarri lotuta eta mugimenduan daudenak:\n1.- Antolaketa: Kolektiboan oinarritzen da dena. Funtzionatzeko modu bat dago, formazioan eta mugimenduan. Lantaldetan oinarrituta, koordinatzen dute formazioa, norberaren proposamenek leku izan dezaten. Prozesu hezitzailean parte-hartzaile egiten da ikaslea. Auto-eraketa bilatzen da.\n2.- Ikasketa: Oso anitza da. Teorikoa, banakoa eta kolektiboa, irakurle taldeak…\n3.- Auzolana: Etengabe eraikitzen doan eskola da, eta denok gara parte-hartzaile, lantaldetan. Lanarekin egiten gara gizaki sozial eta kultural, horrek formatzen eta eraldatzen gaitu. Egiteak eskatzen du nola egin ikastea, eta hori kolektiboan egin behar da. Horrek hausten du esku-lan eta lan intelektualaren artean dagoen etena. Balioak ere mugiarazten ditu, kolektiboa.\n4.- Mistikoa: Herri mugimenduen esperientziatik dator mistikotasuna. Alde arrazionala eta subjektiboa aldi berean jartzea da gakoa, martxan jartzea balioak, konektatzea borroka gure historiarekin, konektatzea borroka lortu nahi dugunarekin. Mistikotasunak sinbolikotik, beste lengoaia batzuetatik mugiarazten ditu balioak eta emozioak.\n5.- Autodiziplina, balioa eta etika militantea: Konpromiso kolektiboak onartzen ditugu. Diziplina kontzientea lantzea bilatzen da, solidaritatea, eta bizitzako jarrerak: zainketa, etengabe hobetzea…\n6.- Artea eta kultura: honek beste denak zeharkatzen ditu. MSTk ulertzen du kulturak formatzen eta eraldatzen gaituela, ez dela aparteko zerbait. Kultura eta artea hezitzaileak dira. Mezu eta ezagutza asko transmititzen dira kulturarekin.\nIrudikatu 23 herrialdetik gorako 70 ikasle inguru, aniztasun ikaragarrikoa, 3 astez elkarrekin. Oso prozesu aberasgarria da.


sarea • ZUZEU\nZortzigarren probintzian hitzordua - Irati Iciarrek Alea agerkarian. Izugarri disfrutatzen nabil euskararen zortzigarren probintziaren udazkena. Aspaldi esan ziguten euskarak sarea...\nEuskararen aldeko maratoiak eta auzolan digitalak - Dabid Martinezek Sarean.eus atarian. Apirilaren 4an euskararen aldeko Korrika hasi[ko] da. Hamar egunez Euskal Herriko txoko anitzetatik mil...\nDIGITALKI - Asmoz Fundazioak, Eusko Jaurlaritzako Kultura eta Hizkuntza Politika Sailaren babesarekin, Zure Gaitasun Digitala Hobetuz webgunearen bidez ingurune digital errealean eman ohi diren jar...\nHerentzia digitala - Lorea Arakistain Aizpirik, sarean.eus atarian. Lagun bati senitarteko bat hil zaio berriki. Senitartekoak, adinagatik, ez zuen bere asteburuaren kronika Instagramera igoko, la...\nAHOBIZI digitala - Lorea Arakistain Aizpirik Sarean.eus atarian. 70.000 lagunek baino gehiagok emana dute izena dagoeneko. Litekeena da, dagoeneko, antolatzaileek 100.000ko langa ere jomugan i...\n“Nire artikulua partekatu dezatela, arren”. Horrela zabiltza? - Amaia Ocerinek, Sarean.eus atarian. Orduak eman artikulu bat idazten, irudi politak bilatzen, testuak orrazten, baliabideak ...\nInterneten lehen hitza euskaraz - Bizitza birtualak geroz eta pisu gehiago dauka mundo errealean: ziber-jokuak, ziber-sexua, ziber-krimena eta ziber-iraultza, dena izan daiteke ziber, eta mundu birtu...\nMinutu bat euskaraz Interneten Josu Waliñok, sarean.eus atarian. Interneteko edukien eskalaren tamainak gainditzen gaitu. Milaka milioi erabiltzaile ditu sareak, eta argitaratu eta ...


Islamista batek tiroz hil du Ankarako errusiar enbaxadorea - Nafarberri\nHome Ankara Errusia Nazioartea Islamista batek tiroz hil du Ankarako errusiar enbaxadorea\nIslamista batek tiroz hil du Ankarako errusiar enbaxadorea\nUnknown ordua: 12:01 Ankara, Errusia, Nazioartea,\nErrusia eta Turkiak interes kontrajarriak dituzte Siriako gerran. Aleporen ebakuazioaren ondotik, Moskuk garaipen estrategikoa lortu du. Andrei Karlov, Ankaran duen enbaxadorea, tiroz hil du islamista batek. Alepori buruzko negoziazioetan rol nabarmena izan zuen Karlovek. Izan ere, bi herrialdeen akordioari esker ezarri zuten su-etena, matxinoen eremuan harrapatutakoak ebakuatzeko. Errusiako eta Turkiako Atzerri eta Defentsa ministroak Moskun dira gaur biltzekoak, Irangoekin batera, Siriako gerrari buruz hitz egiteko.\nAnkarako arte galeria batean hitzaldi bat ematen ari zela tirokatu du gizon batek enbaxadorea. Hitzaldia grabatzen ari ziren, eta hilketaren irudiak zabaldu dituzte sare sozialetan: trajez eta gorbataz jantzitako gazte batek bizkarretik tiro egin dio Karlovi, eta «Ala Akbar [Jainkoa handia da]» oihuka hasi da. Gutxienez zortzi aldiz egin du tiro. Errusiako Atzerri Ministerioak baieztatu duenez, erasoan bertan hil da Karlov.\nArgazkia: Erai Erkilichit\nAnkara, Errusia, Nazioartea\nAnkara Errusia Nazioartea


Arrain fresko eta izoztuen inportazio-exportazioa\nGure Helburu nagusia kalitatezko produktuak eta bezeroekiko zerbitzurik onena eskeintzen jarraitzea da.\nUrlapesca S.A. 1980.eko otsailan sortutako senitarteko enpresa da, 1971. urtean “Pescados Larrinaga” eta geroago “Pescados Vda. de Urkiri” izenarekin Maria Cruz Larrinaga Andereak, 2.013.urtean hil zen emakumeak sortu zuenaren ondorengo gisa.\nElkarte honen sorreran Maria Cruz Larrinaga andereak eta bere seme-alabek parte hartu zuten, eta elkarteak, seme-alaba hauen bi deituren hasierako silabetatik “UR” Urkiritik eta “LA” Larrinagatik, hartzen du bere izena.\nHasierako jarduerak Ondarroako portuan soilik burutzen ziren. Geroago, 80.eko hamarkadan zehar, Berriatuako “Gardotza” industrialdean Pabiloi eta hozkailu instalazioak eraikitzen dira, Ondarroako portutik kilometro 1 ingurura kokatuta daudelarik.\nKalitate berdina eskaintzen haztea da gure erronka, gure jatorria nondik datorren ahaztu gabe.\nLege Oharra - Datuen Babesa


erabili.eus/ Mintza Eguna, mingaina askatzeko jai eguna\nHemen zaude: Sarrera » Sare-aldizkariak » Iritzi-muinetik » Mintza Eguna, mingaina askatzeko jai eguna\nMintza Eguna, mingaina askatzeko jai eguna\n2006-05-22 / 07:00 / Ana Flamarique Goñi KULTURA\nMintza eguna Euskal Herrian lehenengo aldiz ospatuko da aurten eta hitzordu garrantzitsu honi hasiera emateko Iruñerria aukeratu dugu.\nZergatien artean arrazoi asko topatzen ahal dugu, besteak beste, Mintzakide egitasmoak bere bigarren urtea egin duelako aurten, Iruñerriko lagunen erantzun ona ospatu beharra dagoela uste dugulako eta, finean, egiten duten ahalegina nola edo hala azpimarratu eta nabarmendu nahi dugulako. Iruñerriko euskaldunok euskaraz mintzatzeko izaten diren zailtasunei aurre egitea erabaki dugu, Mintzakide programan izena emanez, lagun taldean bilduz, Iruñeko kaleak euskaraz bustiz.... euskaraz biziz, alegia, eta honakoa modu polita eta txalogarria iruditzen zaigu.\nMintzapraktika programek, Euskal herrian hainbat funtzio betetzen dute: harreman sareak euskaraz eraikitzea da horietako bat, euskaraz norekin hitz egin jakitea ez baita erraza hiri eta herri handietan. Programa hauek harreman hori probokatu egiten dute, modu naturalean sortuko ez zirenak sortuz eta naturalak izan daitezen bideak samurtuz. Ez hori bakarrik, zeren eta kasu aunitzetan tokiko euskaldunentzat bilgune bilakatzen dira programaren inguruan sortzen diren kultur eta aisialdi ekimenak. Ahaztu gabe, euskara ikasten ari diren lagunentzat betetzen dituztenak: tokiko euskal komunitatera erakarriz eta bertako euskaldunen sarean integratuz, alde batetik, eta euskaldunekin hartu emanean jarriz, ikas prozesua azkartzeko eskaintzen dieten laguntzagatik, beste aldetik. Hau da, euskaltegi eta kalearen arteko zubi-lana ere egiten dute Mintzapraktika programek\nBadira urte batzuk lehendabiziko programa martxan jarri zela, Donostian 1992. urtean Mintzalaguna izenarekin, hain zuzen ere. Geroztik, poliki-poliki beste herri eta hirietara joan da zabaltzen –guk nahi baino erritmo apalagoan– eta gaur egun 1300 lagun inguru aritzen dira 22tik gorako herri eta hirietan.\nMintza Eguna antolatuz lortu nahi dugun helburuetako bat orain esandakoarekin guztiz lotuta dago. Euskal Herriko herri eta hiri guztietan ezagutarazi nahi ditugu Mintzapraktika programak, beren balioaz, emaitzaz, esperientziaz hitz egin nahi dugu. Herri, hiri eta eskualde guztietara zabaldu nahi ditugu. Azken batean, programa hauetan lan egiten ari garenok gure ilusioaz blaitu nahi ditugu euskaraz hitz egin nahi duten guztiak; zaharrak, berriak, gazteak, ikasleak edo etorkinak izanda. Etorkinak esan dut bai, Euskal Herrian maila horretara oraindik iritsi ez bagara ere, Katalunian aspalditik horretarako erabiltzen baitituzte mintza programok, etorkinak katalan komunitatean integratzeko, alegia. Horra hor programa hauei eman dakiekeen beste aplikazioetako bat. Badago gurasoen arteko taldeak sortu edo mendi taldeak eratu edo sukaldean aritu edo beste edozer egiteko aukera, betiere, aisialdiri lotuta, hori baita programa hauen beste ezaugarrietako bat ongi pasatzea: lagun berriak egitea, egunerokoa aireberritzea, atzokoa komentatzea…\nBesterik gabe, etortzeko gonbitea luzatu nahi dizugu Topaguneko Mintzapraktika Batzordeko kideok. Hitzordua ekainaren 3an dugu, 11:30ean, Iruñeko Gaztelu plazan!\n(ANA FLAMARIQUE GOÑI Iruñerriko Mintzakide programako teknikaria da.)\nMintzalaguna ekimenak hamar urte\nEuskaraz hitz egiteko laguna behar da...


Covid-19 koronabirusa: positiboak Euskadin, 2021eko urtarrilaren 16an\nAtzo 112 kasu diagnostikatu ziren Araban, 479 Bizkaian eta 228 Gipuzkoan. Gainera, 74 pertsona ospitaleratu zituzten covid-19agatik eta 84 lagun daude ZIUn.\nCovid-19aren pandemia Euskal Autonomia Erkidegoan hirugarren olatuan sartu denaren dudarik ez da azken datuak ikusita. Eusko Jaurlaritzako Osasun Sailak zabaldutako informazioaren arabera, atzo beste 835 positibo diagnostikatu ziren (bezperan baino 75 gehiago).\n11.255 proba egin ziren ostiralean (PCR eta antigeno testak) eta horien % 7,4k positibo eman zuten (bezperan baino 1,7 puntu altuagoa da positibitate-tasa).\nLurraldeka, 112 kasu diagnostikatu zituzten Araban, 479 Bizkaian, 228 Gipuzkoan eta 16 kasu EAEtik kanpoko herritarrengan. Zenbakiak ikusita, atentzioa deitzen du azken egunotan Bizkaian izaten ari den igoerak: Bezperan 412 kasu diagnostikatu zituzten eta atzo beste 479.\nOspitaleratzeetan izan den gorakada ere nabarmena da. Ostegunean 50 lagun ospitaleratu zituzten covid-19a zela eta atzo, ostirala, beste 74 pertsona. Gauzak horrela, jada 400 inguru dira Arabako, Bizkaiko eta Gipuzkoako ospitaleetan covid-19arekin dauden gaixoak eta Zaintza Intentsiboetako Unitateetan daude horietatik 84.\nGogoratu behar da astelehenera arte ez dela berrituko herriz herriko informazioa, RO indizea eta 100.000 biztanleko 14 egunetako intzidentzia metatua. Azken hori 348,64an zegoen ostiralean.\nNafarroako Gobernuak larunbat honetan emandako behin-behineko datuen arabera, beste 195 covid-19 kasu atzeman ziren atzo Nafarroan, PCR eta antigeno test bidez.\nOrotara, 2.925 proba egin ziren eta %6,7k positibo eman zuten.\n40.000 kasu berri, Espainian\nEspainian, berriz, 40.197 positibo atzeman zituzte atzo, ostirala. Beraz, 2.252.164 kutsatu izan dira pandemia hasi zenetik. Gainera, 235 pertsona hil ziren egun bakarrean, eta hildako kopurua 53.314koa da martxotik.\n100.000 biztanleko, 14 egunetan, metatutako intzidentzia tasa 575,10ekoa da.\nOspitaletan geroz eta jende gehiago dago. Covid-19a duten pertsonak betetzen dute ospitaleen % 15,69, eta ZIUen % 29,56. Guztira, 19.657 pertsona daude covid-19agatik ospitaleetan, eta ia 3.000 lagun zainketa intentsiboen unitateetan daude.


Rihanna eta Podemos jomugan... • ZUZEU\nRihanna eta Podemos jomugan…\nRihanna eta Podemos. Podemos eta Rihanna. Biak ala biak maiz aipatzen dira telebista kate gehienetsuenetan, eta biek twitterren gisako sare sozialetan jarraitzaile andana dute. Ez da hori ordea Podemos eta Rihanna zaku berean sartzera naramana, azken aldian erakutsi duten jokabide koldarra baizik.\nIzan ere, berriki biek traizionatu dituzte euren ideia eta iritziak, zale/jarraitzaile/hautesle kopurua mantentzeko. Zilegi da, eta pragmatikoenarentzat, baita ulergarria ere. Baina ez ditu inork lerron jomugan izatetik libratuko.\nRihanna: #FreePalestine, ya tal\nEgunotako Israelen erasoen harira, eta Palestinaren askatasunaren aldeko jarrera azalduz, “#FreePalestine” idatzi du Rihannak twitterren. Txioak eragindako zalaparta -kontrako zein aldeko iruzkin zaparrada- ikusita ordea, 8 minutura ezabatu du. 36 miloitik gora jarraitzaile dituenez gero, nahikoa izan da denbora tarte hori 7.000 bertxio jasotzeko.\nTxioa ezabatzearekin nahikoa ez eta bere lagun baten bitartez hedabideei aditzera eman die nahi gabe zabaldu duela eta ez dela Palestinaren aldekoa, bakearen aldekoa baizik. Hortaz, aukera Gazan gertatzen ari dena salatzeko baliatu beharrean, posizionatzeri uko egin dio, bere hasierako adierazpena (eta Palestinarrak) alboratuta.\nPodemos: “Herrirarekin bildu ginen baina zuek ETArekin”\nEz da denbora asko Espainiako egunkari nagusiek Podemosek Herrira eta Ezker Abertzalearekin zuen “harremanaren” berri eman zutela. Baten bat harago joan eta ETArekin ere lotu zituen. Une horretan eta foku mediatikoa bere gain zutela, aukera ezin aproposagoa zen aldarrikatzeko Herrirak ez lukeela ilegala izan behar, eta presoen eskubideen aldeko defentsa zilegi bakarrik ez, beharrezko ere badela. Ziur naiz halaxe pentsatu eta sinesten dutela Pablo Iglesias eta konpainiak.\nHala egin beharrean ordea, eta balizko bozen mesedetan, PP eta PSOEko Gobernuak ETArekin bildu zirela gogorarazi zuten, eta baita Herrirarekin elkartu zirenean erakunde legala zela ere, posizionatzeari uko eginda.\nBiharko egunean Rihannak mundu osoko aretoak beteko ditu, eta akaso -poztuko ninduke- Podemos gobernatzeko gai izango da Espainiako hainbat udalerri eta erkidegotan. Hori bai, bidean utzitako orban ilun hauek ez dituzte aise ezabatuko.\nRihanna eta Podemos jomugan\nmusika, podemos, politka, rihanna\nPaul Bilbao: “Garaia da euskararen aldeko kurbak goranzko noranzkoa har dezan”\n5 pentsamendu “Rihanna eta Podemos jomugan…”-ri buruz\nTarto-lo 2014-07-17 12:30\n“bidean utzitako orban ilun hauek ez dituzte aise ezabatuko…”, bai, ziur aski Pablo Iglesias gauetan lo egin ezinda ibiliko da…\npontxio 2014-07-17 12:32\nBerria 2014-07-06 / Iñaki Petxarroman\nIñaki Petxarroman- Presoei dagokienez, zer planteatzen duzue?\nPablo Iglesias- Gutxienez, Espainiako espetxe legedia betetzea. Hark hainbat neurri aurreikusten baitu gaixorik dauden presoekin, bai eta presoek eskubidea dutela zigorra betetzeko etxetik gertu. Beraz, salbuespena amaitu egin behar da, eta hori positiboa da ikuspegi demokratiko batetik.\nElkarrizketa irakurri ez baduzu, ba zer nahi duzu esatea.\nIrakurrita bazenu, berriz, …pufff\nAmonamantangorri 2014-07-17 17:42\nHemen Iglesiasek erantzuten dio Inda, El Mundoko sasikazetariari. Uste dut espainiar jende askoren begietara, Iglesias politikari serio eta duin gisa geratu dela, eta Inda morboso ziniko bat bezala.\nArisanz 2014-07-18 11:48\nArtikulu honen autorea banintz, aurreko hiru iruzkinak irakurri ondoren, berehala ezabatuko nuke testua Zuzeu-tik, Rihannak bere txioarekin egin bezala.\nAmonamantangorri 2014-07-18 17:01\nPodemosen auroparlamentariek beren eserlekuetatik kartelak erakutsi dituzte “END OCCUPATION OF PALESTINE” lemarekin. https://www.youtube.com/watch?v=xgnpXXn-ET4\nIglesiasek ez zuen une horretan Herrira defendatu beharrik; Iglesiasek Herrirarekin elkartu eta mintzatzeko beharra eta eskubidea defendatu behar zuen, eta espainiar eskuinaren hipokresia eta moral bikoitza salatu.\nAzken aldian batzuk esaten dabiltza Podemosek bere diskurtsoa leundu egin duela, moderatu. Niri, berriz, iruditzen zait espainiar gizartearen parte zabal bat gero eta gehiago politizatzen ari dela posizio erradikaletara. Pentsatzekoa da, espainol haserratu eta erradikalizatu horiek batez ere Podemosen alde jarriko direla.


Gosearen Jokoak Argentinan –\nHamahirugarren barrutian bizi nintzen. Denbora luzean zehar, munduan pentsatu zuten 2001ean desagertu ginela. Baina, telebistan guri buruz gauza bera errepikatzen zuten bitartean, sateliteak egiten genituen, Hego Amerikako gutxieneko soldata onena eta txertaketa-almanaka onena genituen, zientzialari asko bueltatu ziren zientzia egitera, Argentinako giza eskubideen aldeko borroka munduan ezaguna zen, eta jarrai nezake.\nHala ere, 2015eko abenduan, norbaitek “Gose jokoak hasi ziren” esan zuen. Hortik aurrera, dena aldatu zen. Orduan, orain, irakasleek greba egiten badugu, boluntarioak agertzen dira klaseak emateko doan eskoletan; Maldonado desagertzean, berriro entzun genuen “zerbait egingo zuen”; “meritokrazia” hitza agertu zen gizarte-egitura apurtzeko.\nEgoera honetan, orain dela bi aste, Gobernuak kendu zuen 11 urteetako meningokokoaren kontrako sorospen txertoa eta, gainera, gastu publikoa murrizteko ministerio batzuk idazkaritza bihurtu zituzten. Beraien artean, Osasun Ministerioa dago.\nEta aldaketa handi honen erdian, jendea dago. Adibide txiki bat emango dut hau erakusteko. Prezioak igotzen ari dira, baina soldatak ez. Esaterako, larunbatean tarta bat erostera joan nintzen. Saltzaileari zenbat balio zuen galdetu nionean, $170 erantzun zidan; eta ondoren barkamena eskatu zidan, hori ostiraleko prezioa zelako, larunbatekoa $190 zen. Hala eta guztiz ere, tarta bat ez da beharrezkoa, baina egunero jatea bai; eta hor dago arazoa. Atzo eskolako ikasle batek tripako mina zeukan. Normalean, egoera horietan, galdetzen diet ea jan duten ala ez. Hark esan zidan altxatu zenetik ogitarteko erdia jan zuela, amari ez zion dirurik eskatu, amak beste gastu batzuk dituela badakielako neskak. Hortaz, galdetu nion eskolako jakia jan zuen, eta erantzun zidan ezetz, ez zegoelako jakirik. Jakirik ez badago, beste ikasle batzuek bat baino gehiago hartzen dituztelako da; eta hori egiten badute, etxetik gose etortzen direlako da.\nAntza denez, liburuetan bezala, txiroen artean borroka nahi dute, beti haiek irabazteko. Aste honetan, Chaco-n, supermerkatu bat arpilatzen saiatu dira. Gau horretan, Ismael Ramírez, hamahiru urteko mutila, hil egin zuten.\nBeraz, Sinsajok egiten duen bezala, ez dugu borrokatu behar gure artean, denok elkarrekin haien kontra baizik. Bestela, ez da ezer aldatuko, txiroek hiltzen jarraituko dute.\nargentina, Ekonomia, gose jokoak, Gosearen Jokoak Argentinan, klase borroka, krisia, sinsajo


EAJk, PSEk eta PPk Gipuzkoako hondakinen plana Batzar Nagusietara eramateko eskatu dute | Euskal Herria | Berria.info\nAstelehena, 2013ko maiatzak 20 - 07:33\nEAJk, PSEk eta PPk Gipuzkoako hondakinen plana Batzar Nagusietara eramateko eskatu dute\nOposizioko alderdiek, oraingoz, ez dute Alduntzin Ingurumen diputatuaren kontrako zentsura moziorik aurkeztuko, baina mozio bateratuak prestatu dituzte.\nBerria.info 2012-06-13 - 17:05:42\nLau alderditako Gipuzkoako ordezkariek mahai-ingurua egingo dute Ormaiztegin gaur, 19:00etan\nAinara Arratibelek Batzar Nagusietako saioa zuzenean kontatu du\nEAJk, PSE-EEk eta PPk, oraingoz, ez dute hondakinen auzian Juan Carlos Alduntzin (Bildu) Gipuzkoako Foru Aldundiko Ingurumen diputatuaren aurkako zentsura moziorik aurkeztuko, baina hura estutzeko hiru mozio bateratu aurkeztuko dituzte bihar.\nBatetik, aldundiari eskatuko diote lehengo astean aurkeztu zuen plana Batzar Nagusietan erregistratzeko, foru izaera emanda, hartara taldeek eztabaida eta bozka dezaten. Bilduk ez du gehiengo osorik Batzar Nagusietan, ezta Aralarreko batzarkidearen babesarekin ere.\nBestetik, Gipuzkoako aurreko plana betetzea galdegingo diote, eta egungo aldundiak aurkeztutako planaren aurka azalduko dira.\nDiputazoak aurreko astean zioenez, Gipuzkoak hiri hondakinen %75 gaika biltzea du helburu 2020rako. Sei konpost planta, biometanizazioko bat eta trataera mekaniko-biologikoko hiru egin nahi ditu aldundiak, errauste plantaren ordez.\nHondakinei buruzko bilkura monografikoa egin dute gaur Batzar Nagusietan. Alduntzin diputatuak esan du plan berriak aurrekoaren oinarriak kontuan hartzen dituela eta horren arabera "berritu” dutela.\nRebeka Ubera Aralarreko batzarkidea alde azaldu da, "aldundiaren plana bideragarria eta arrazionala delako eta errealismoz betea dagoelako”.\nXabier Ezeizabarrena EAJko batzarkideak gaia Batzar Nagusietara eramateko eskatu dio Alduntzin diputatuari. ”Ez duzu legea betetzen, eta ez duzu errespetatzen Batzar Nagusien gehiengoa”. EAJren arabera, "plana ez da integrala. Porrota da teknikoki. Bilduren helburu bakarra errauste planta ez egitea da, ez beste ezer”.\nMikel Duran PSE-EEko batzarkideak aitortu du diputazioaren planak "hiru gauza on" dituela: "Birziklatze maila igotzea aurreikusten du, edukiontziak sailkatzen beste planta bat aurreikusten du eta zaborren sorreraren aurreikuspen berria egiten du”. Baina ez du planaren alde egin. ”Proposatzen dena ez da sinesgarria, ezta bideragarria ere. Nahi duzuen bakarra zabortegien eredua betikotzea da”.\nTxema Murgiondo PPko batzarkideak egitasmoa txarretsi du. "Hau ez da berritze bat, erabateko aldaketa bat baizik. Proposatzen duzuen plana zikinkeria hutsa da. Zabortegien eredu batera garamatzazue, justu Europak sustatzen duenaren kontrakora”.


Pribatutasun politika - Diputación Ayudas\nÁlava, Agencia de Desarrollo, S.A.,\nZure informazio-eskaerei erantzutea da datu pertsonalen helburua. Newsletterrera harpidetza eginez gero, emandako datuak aldizka buletinak bidaltzeko erabiliko dira.\nZure informazio-eskaerei erantzuteko erabiltzen dira datu pertsonalak. Newsletterrera harpidetza eginez gero, emandako datuak aldizka buletinak bidaltzeko erabiliko dira. Aurreikusitakoez bestelako edozein helburu aldez aurretik jakinaraziko zaie datu pertsonalen titularrei, dagokien baimena eman dezaten.\nEz zaie daturik lagako beste inori, legeak hala agintzen ez badu. Ez dago datuen nazioarteko transferentziarik.\nHauek dira tratamenduaren eragileak: Araba Garapen Agentzia.\nEdozein bezerok du bere datu pertsonalen tratamenduari buruzko informazioa eskuratzeko eskubidea; bere datu pertsonaletan sartzeko edo kontsultatzeko eskubidea egikaritzeko, datu okerrak edo datu osatugabeak aldatzeko zuzenketa-eskubidea, bere datu pertsonalak ezabatzeko edo ezerezteko eskubidea, tratamendua eragin zuten helburuetarako jada beharrezkoak ez direnean, tratamendua mugatzeko eskubidea, tratamenduaren aurka egiteko eskubidea, datu pertsonalen eramangarritasunerako eskubidea, Arabara jo dezake. Garapen Agentzia,


Tamaina Handia - Kalandraka: Osaba Elefante\nEstá aquí: Colecciones Euskara Literatura Haur eta Gazte Literatura Tamaina Handia - Kalandraka Osaba Elefante\n/ 66 páginas en color\nEkaitz ikaragarri bat izan zen, eta belaontzia ez zen itzuli. Ama eta Aita itsasoan galdu ziren. Bakarrik nengoen. Nire logelan eseri nintzen gortinak itxita. Logelako atea zabaltzen entzun nuen. «Kaixo, zure Osaba Elefante naiz», esan zuen ahots batek.\nSamurtasuna eta sentiberatasuna dira kontakizun hunkigarri honek transmititzen dituen sentimenduetariko batzuk, garai guztietako ezinbesteko klasiko bat izatera eraman dutenak. Elefante txikiak bolada bat pasatzen du osabarekin, eta arindu egiten zaio gurasoen desagerketagatik sentitzen duen tristezia osabaren ipuin sendatzaile, kantu dibertigarri eta hitz jokoei esker.\nAmaiera zorioneko istorio goxo hau egitura zirkularreko bederatzi kapitulutan banatuta, eta Arnold Lobelen beraren irudiez osatuta dago: irudi errealistak, samurrak, kolore leunetakoak eta protagonisten eite sendoak azpimarratzen dituzten argilunez osatuak. Azpimarratzekoa da egilearen trebetasuna testua dotoretasunez janzteko:\n«Zuhaitz batek hostoak baino zimur gehiago ditut. Hondartza batek hondar-aleak baino zimur gehiago ditut. Zeruak izarrak baino zimur gehiago ditut», dio Osaba Elefantek.


San Martzial Alardearen ordenantza berria onartu da – Irungo Alardea | Alarde de Irun\nGoian Bego, Jose Ignacio Eguiazabal\n2017(e)ko Urtarrilak 29\nMartxoaren 8aren inguruko adierazpena\n2017(e)ko Martzoak 3\nSan Martzial Alardearen Ordenantza Alardea antolatzeko oinarri orokorra da. Bertan, bere eraketa, uniformeak, musikak, armen mugimendua eta diziplina-erregimena zehazten dira. Dokumentuak Buruzagien Batzordearen eta Alardearen Batzordearen eskumenak ere zehazten ditu. San Martzial Alardearen azken Ordenantza Alardearen Batzordeak 1997an egin zuen, eta Buruzagien Batzordean 2001ean onartu zen.\n“Pertsona askoren lan eskuzabala bihotzez eskertu nahi dut, dokumentuaren erredakzioa landu denean, edo atalak osatzean eta Ordenantza borobilduagoa egiteko, bere ikuspuntu anitzak eman dutenei”, azpimarratu du San Martzial Alardearen Jenerala den Paco Carrillok.\nSan Martzial Alardearen Ordenantza berri hau dela eta, konpainiek eta partaidetza mugatuko unitateek euren Barne Erregimeneko Arautegiak berrikusi beharko dituzte, eta behar denean, horiek moldatu.\nDokumentu berrian, Alardearen Jeneralaren agintaldiaren denbora mugatzen da, gehienez 8 urtekoa (bi legealditan), kapitain eta unitateko buruentzat bezala; Jeneralaren kargua hautatzeko prozesua ere zehazten da, denborak eta epeak finkatuz.\nInfanteriako konpainia guztiek bi alferez izango dituzte, eta ez bat edo bi, tamainaren arabera, orain arte bezala. Partaidetza mugatuko unitateek osatzen duten pertsona-kopuruaren igoerak ere jaso dira, bere kideen artean txandatze eta parte-hartze handiagoa bultzatzeko asmoz.\nGobernu-organoen osaketa eta estrukturari dagokionez, Alardearen Batzordean parte hartzen duten soldadu eta partaidetza mugatuko unitateen kideen parte-hartzea handitu da eta kapitainena gutxitu, aurretik izandako jeneralak eta kantineren ordezkaria mantenduz.\nAldaketa zehatza batzuk ez ezik, Ordenantzaren oinarria ez da aldatzen, San Martzial Alardearen itxura eta funtsa mantenduz, orain arte jaso den bezala, eta Irungo herriaren borondatez gorde nahi den bezala.\nBi hizkuntzatan deskargatzeko aukerarekin\nBerritasunen artean, San Martzial Alardearen Ordenantza berria Alardearen webgunean eskuragarri egongo da, eta bertan euskeraz edo gaztelaniaz jaitsi ahalko da.\n“Aurreko dokumentuak gaztelaniaz zeuden bakarrik eta hau euskeraz ere deskargatu ahalko da, azken urteotan dokumentazio guztiarekin egin dugun ildoa jarraituz, prentsa ohar eta komunikatuekin, bi hizkuntzatan bidaltzen direlarik”,amaitu du Carrillok.\nORDENANTZA DESKARGA DEZAKEZU KLIK EGITEN ESTEKA HONETAN.